ეპიკურეიზმი ეპიკურეიზმი — ფილოსოფიური მიმართულება, რომელიც ჩამოყალიბდა ეპიკურეს მიერ დააარსებულ სკოლაში, (307 წ. ათენში). ეპიკურე (341-271) დაიბადა ქალაქ სამოსში. 14 წლისა გაეცნო ფილოსოფიას, შეისწავლა დემოკრიტეს მოძღვრება, ხოლო 18 წლისა ათენში პერიპატეტელებს უსმენდა, მოგვიანებით დაარსდა სკოლა, რომლის შესასვლელთან ეწერა – „მგზავრო, აქ თავს კარგად იგრძნობ. აქ სიამოვნებაა უმაღლესი სათნოება“. ეპიკურეს მრავალი შრომა დაუწერია (300-მდე), აქედან უმთავრესი მნიშვნელობისაა „ბუნების შესახებ“ (37 წიგნად), რომლის ფრაგმენტებია შემორჩენილი. ეპიკურეს მოძღვრების გასაგებად დიდი მნიშვნელობა აქვს, აგრეთვე მის წერილებს. ეპიკურეს კლასიფიკაციის მიხედვით ფილოსოფია სამ დარგად იყოფა: კანონიერად (ლოგიკა და შემეცნების თეორია), ფიზიკად და ეთიკად. ამათგან უპირველესი მნიშვნელობისაა ეთიკა, ხოლო კანონიკა და ფიზიკა მას ემსახურებიან. ფილოსოფიის მიზანი ადამიანის ბედნიერების გზის გარკვევაა. ვიდრე ადამიანი ღმერთების რწმენითაა შეზღუდული, იგი არ შეიძლება თავისუფალ და ბედნიერი იყოს. თავისუფლება ბედნიერების პირობაა, ეს კი მიიღწევა შემეცნებით, რადგან მხოლოდ შემეცნებით თავისუფლდება ადამიანი სიკვდილის შიშისა და ღმერთის რწმენისაგან. ეპიკურე & დემოკრიტე [რედაქტირება] ეპიკურე თითქმის მთლიანად იზიარებს დემოკრიტეს ატომისტიკის საწყის პრინციპებს. არსებობენ ატომები და სიცარიელე. ატომები მოძრაობენ სიცარიელეში, დემოკრიტეს მიერ გამოკვლეული ატომების თვისებები ეპიკურემ არსებითად მიიღო და ატომთა განმასხვავებელ თვისებებს თავის მხრივ დაუმატა სიმძიმის თვისება. ე. ი. ატომები ერთმანეთისაგან განსხვავდებიან ფორმით წყობით, მდგომარეობით, სიდიდით და სიმძიმით. ეპიკურემ გაითვალისწინა არისტოტელეს შენიშვნა დემოკრიტეს მიმართ სიცარიელის თვისების შესახებ და ატომები წარმოადგინა, როგორც სიცარიელეში მოძრავი ერთი სიჩქარითა და ერთი მომართულებით. ვერტიკალური ხაზით მოძრავი ატომები სიცარიელეში ერთმანეთს შეხვდებიან მხოლოდ იმ შემთხვევაში, თუ მოხდება სწორი ხაზიდან გადახრა ეპიკურეს სამყაროს წარმოშობის ახსნა არ შეუძლია. თუ ატომის გადახრის მომენტი არ დაუშვა, რადგან სამყარო ატომთა კანონზომიერი შეერთების წესია. მეორე მხრივ, რადგან ეპიკურეს „ფიზიკა“ ემსახურება და გამომდინარეობს ეთიკიდან (პირველი ფილოსოფიიდან), ამიტომ თავისუფლების დაშვება ინდივიდის მოქმედების სახით, მოითხოვს ატომშივე დაიძებნოს ამისი საფუძველი, ე. ი. ატომს უნდა ახასიათებდეს თავისუფალ მოქმედების უნარი, აუცილებლობით მოქმედების პირობებში თავისთავადობის გამოვლენის, შემთხვევითი გადახრის თვისება. ეპიკურე აგრძელებს დემოკრიტეს ატომისტიკას, მაგრამ ატომთა მექანიკას უმატებს თავისუფლების პრინციპს, მექანიკური აუცილებლობიდან შემთხვევით გადახრას უშვებს. ეპიკურე თანამიმდევარი ატომისტია ფიზიკაშიც (ბუნების ახსნაში) და შემეცების თეორიაშიც. იგი შემეცნების სენსუალისტური (გრძობადი წარმოშისბის საფუძველზე) ახსნას იძლევა, მთელ შემეცნება შეგრძნებებიდან მოდის და ამა საფუძლველზე ყალიბდება ჭეშმარიტი ცოდა. შეგრძნებები არ ცდებიან, შეცდომა მსჯელობაში ხდება, რადგან შეგრძნებებში უშუალოდ მოცემულს ემატება სხვა რაღაც და ამ დამატების დროსაა შესაძლებელი შეცდომა. შეგრძნებებით შემოჭრილი ეიდოლები მაგრდება ჩვენს აზროვნებაში და როცა მისი კერძოობითი ნიშნები წაიშლება, რჩება აზრი ზოგადის შესახებ (ცნება). ეპიკურე ზრუნავს ადამიანისათვის, როგორც ინდივიდისათვის, მისი თავისუფალი ნებისათვის, მისი ბედნიერებისა და სიამოვნებისათვის, იგი ჰედონიზმის მამამთავარია და ეძებს ბედნიერებისა და სიამოვნების ობიექტურს, გონივრულსა და ეთიკურ საფუძვლებს. ბედნიერების მიღწევის ერთ-ერთი საშუალებაა ობიექტური აუცილებლობისაგან განთავისუფლება შემეცნების გზით. როცა ადამიანმა იცის წესრიგი, იგი მისი მონა აღარ არის. მეორე საშუალებაა გონიერება; ყოველი სიმაოვნება როდია ბედნიერების საფუძველი, არამედ მხოლოდ ისეთი, რომელიც გონივრულად გამართლებულია. უმაღლესი ბედნიერება სიბრძნით მიიღწევა, რადგან ბრძენს შეუძლია სულის სიმშვიდის, ატარაქსიის (აუღელვებლობის) მიღწევა. ბედნიერება სიამოვნებისადმი გამოდევნებაში კი არ არის, არამედ ტანჯვისაგან განთავისუფლებაში, უსიამოვნების არიდებაშია. ვისაც სურს სიამოვნება იგემოს, იგი სამართიანობის მაძიებებლიც უნდა იყოს, ამიტომ უსიამოვნებისა და უსამართლობის თავიდან აცილებისათვის ადამიანები თანხმდებიან და ასე იქმენა საზოგადოება და სახელმწიფო. ეს თეორია შემდეგ „საზოგადოებრივი ხელშეკრულების“ თეორიის სახელით გახდა ცნობილი. ეპიკურეიზმი ფილოსოფიაში განვითარდა ატომისტური მატერიალიზმის ახალ საფეხურად. თუმცა ეპიკურეს ღმერთების არსებობა არ უარყვია, მაგრამ მან ფაქტიურად დააკნინა ღმერთების ცნება, როცა ღმერთებს მიაწერა სამყაროთაშორისო სივრცეში არსებობა, ყოველგვარი გონიერებისა, ნებისა და ძალის გარეშე. ასეთი ღმერთების შიშისაგან განთავისუფლებულ ადამიანს ეპიკურე უწინასწარმეტყველებდა ბედნიერ ცხოვრებას, რადგან მას ცოდნის მიხედვით უნდა ერწმუნა „სანამ ჩვენ ვართ, სიკვდილი ვერ მოვა, როცა აღარ ვიქნებით, სიკვდილი მაშინ მოვა“.[1] მარქსმა სადოქტორო დისერტაციაში „განსხვავება დემოკრიტეს ნატურფილოსოფიასა და ეპიკურეს ნატურფილოსოფიას შორის“ ეპიკურეს ანტიკურობის რადიკალური განმანათლებელი უწოდა.[2] ეპიკურეიზმი რომში განვითარდა ლუკრეციუს კარუსის მიერ. მისი მთავარი ფილოსოფიური ნაშრომი „საგანთა ბუნების შესახებ“ პოემადაა დაწერილი. ეპიკურეიზმი შუა საუკუნეებში ბრძოლის ერთ-ერთ უმთავრეს საგანს წარმოადგენდა; ქრისტიანობამ იგი ავხორცობასა და სხეულებრივი ტკბობის თეორიად გამოაცხადა და შეაჩვენა. ახალ დროში ეპიკურეიზმს დამცველი და განმანათლებელი გამოუჩნდა ფრანგი ფილოსოფოსის გასენდის სახით. რესურსები ინტერნეტში [რედაქტირება] - (ინგლისური) Epicurus.info - ეპიკურეული ფილოსოფია - (ინგლისური) ეპიკურე& ეპიკურეული ფილოსოფია - (ინგლისური) ეპიკურეიზმი - (ინგლისური) კარლ მაქსი ეპიკურეული ფილოსოფიის შესახებ - (ინგლისური) მაქსის სადისერტაციო ნამუშევარი "განსხვავება დემოკრიტეს ნატურფილოსოფიასა და ეპიკურეს ნატურფილოსოფიას შორის" - (ინგლისური) ეპიკურეს მთავარი დოქტინები ლიტერატურა [რედაქტირება] - ნარკვევები ფილოსოფიის ისტორიაში – რ. გორდეზიანი, გ. თევზაძე, მ. ნემსაძე, მ. ჭელიძე, თბილისი, 1993 წ. სქოლიო [რედაქტირება] - ↑ ნარკვევები ფილოსოფიის ისტორიაში, რ. გორდეზიანი, გ. თევზაძე, მ. ნემსაძე, მ. ჭელიძე, თბილისი, 1993 წ. გვ. 90 - ↑ მაქსის სადისერტაციო ნამუშევარი „განსხვავება დემოკრიტეს ნატურფილოსოფიასა და ეპიკურეს ნატურფილოსოფიას შორის“


ახალციხის არქივის ეზოს გათხრისას, მე–18–მე–19 საუკუნის შენობის კედლები აღ ...


source: fineweb

text: რუსი ყოფილი ნავთობმაგნატი მიხაილ ხოდორკოვსკი თავის მომავალ გეგმებზე ისაუბრებს პრესკონფერენციაზე, რომელიც კვირას გაიმართება ბერლინში. საინფორმაციო საშუალებები იმოწმებენ ამის თაობაზე ხოდორკოვსკის წარმომადგენლის მიერ შაბათს გაკეთებულ განცხადებას. გერმანიის მედიის თანახმად, შაბათს ხოდორკოვსკი ბერლინში შეხვდა თავის ვაჟს, პაველს, რომელიც ნიუ-იორკიდან ჩავიდა გერმანიაში. ასევე მოელიან, რომ ის ბერლინში შეხვდება თავის მშობლებსაც. ამერიკის შეერთებული შტატების სახელმწიფო მდივანი ჯონ კერი მიესალმა რუსეთის პრეზიდენტის, ვლადიმირ პუტინის მიერ პარასკევს ხოდორკოვსკის განთავისუფლებას პატიმრობიდან. ხოდორკოვსკიმ, რომელიც კრემლის ცნობილი კრიტიკოსი იყო, ათ წელზე მეტი გაატარა ციხეში მას მერე, რაც მას გადასახადების გადაუხდელობასა და ქონების მიტაცებაში დასდეს ბრალი. კრემლის კრიტიკოსთა აზრით, ეს ბრალდებები პოლიტიკურად იყო მოტივირებული.


source: CulturaX

text: ლუკა ზარანდიას გამომუშავებული პენალტი ბელგიაში (+VIDEO) 0:17 | 2.09.2019 | ნანახია [] - ჯერ ბელგიის იუპილერ ლიგის მეექვსე ტურში ლუკა ზარანდია მოპოვებული პენალტით გამოირჩა. ქართველი შემტევის "ზულტე ვარეგემი" "ანტვერპენს" დაუხვდა და პირველივე ტაიმში გატანილი ორი უპასუხო გოლით სძლია. ზარანდიამ 75 წუთი ითამაშა, ხოლო პირველი ტაიმის მიწურულს საჯარიმოში ტექნიკურად იმოქმედა, რის შედეგადაც, მეკარემ წააქცია და პენალტი გამოიმუშავა. ქართველის მოპოვებული უმაღლესი საფეხბურთო სასჯელი გოლად დევი დე ფაუვმა აქცია. "ვარეგემს" მიმდინარე სეზონში საშინელი სტარტი ჰქონდა, მიჯრით ორჯერ წააგო, მაგრამ ბოლო 4 ტურში 10 ქულა მოიპოვა და სატურნირო ცხრილის მეხუთე-მერვე ადგილებს იყოფს. რაც შეეხება ზარანდიას, მიმდინარე სეზონის ექვსივე შეხვედრაში ძირითად შემადგენლობაში იყო. ბარემ, გეტყვით, რომ იქვე, ბელგიაში ქართველების "გენტმა" "სერკლ ბრიუგე" 3:2 დაამარცხა. როგორც იქნა ძირითად შემადგენლობაში გამოჩნდა გიორგი ქვილითაია, რომელმაც 70 წუთი ითამაშა და მისმა თანაგუნდელებმა სამივე გოლი მაშინ გაიტანეს, ოდესაც მინდორზე იყო, თუმცა კომბინაციებში მონაწილეობა არ მიუღია. გიორგი ჩაკვეტაძე ისევ ტრავმირებულია და არ უთამაშია, ხოლო განაცხადში არც გიორგი ბერიძე ყოფილა. "გენტი" კი 10 ქულით "ვარეგემის" მსგავსად მეხუთე-მერვე საფეხურებს ინაწილებს.


text: მარგარეტ მალერი მაგარეტ შონბერგერ მალერი (დ. 10 მაისი, 1897 — გ. 2 ოქტომბერი, 1985) — ექიმი, რომელიც მოგვიანებით დაინტერესდა ფსიქიატრიით. ის იყო ერთ-ერთი ცენტრალური ფიგურა ფსიქოანალიზის ისტორიაში. იგი დაინტერესებლი იყო ბავშვის ნორმალური განვითარებით, მაგრამ ის უმეტეს დროს ატარებდა ფსიქიატრიულად დაავადებულ ბავშვებთან. მარგარეტ მალერი დაიბადა 1897 წლის 10 მაისს უნგრეთის პატარა ქალაქში, ებრაელების ოჯახში. მას და მის უმცროს დას მშობლების პრობლემური ქორწინების გამო მძიმე ბავშვობა ჰქოდათ. მარგაერტის მამამ ხელი შეუწყო მის წარმატებას მათემატიკასა და სხვა მეცნიერებებში. სკოლის დამთავრების შემდეგ მან ჩააბარა Vaci Utcai გიმნაზიაში, ბუდაპეშტში, მიუხედავდ იმისა რომ ამ დროს უჩვეულო იყო ქალისათვის სწავლის გაგრძელება. ბუდაპეშტმა მის ცხოვრებასა და კარიერაზე დიდი ზეგავლენა მოახდინა. მან გაიცნო უნგრელი ფსიქოანალიტიკოსი ფერენცი, დაინტერესდა არაცნობიერით და ფერენცმა შესთავაზა მას წაეკითხა ზიგმუნდ ფროიდის ნაშრომები. 1916 წლის სექტემბერში მარგარეტმა ბუდაპეშტის უნივერსიტეტში დაიწყო ხელოვნების ისტორიის სწავლა, თუმცა 1917 წლის იანვარში ის გადავიდა სამედიცინო სკოლაში. სამი სემესტრის შემდეგ მან დაიწყო სამედიცინო განათლების მიღება მიუნხენის უნივერსიტეტში, მაგრამ იძულებული იყო დაეტოვა სასწავლებელი იმ პერიოდში ებრაელებისადმი ცუდი დამოკიდებულების გამო. 1920 წელს ის გადავიდა იენის უნივერსიტეტში და სწორედ იქ დაიწყო მან იმის გაანალიზება თუ რამდენად დიდ როლს თამაშობდა სიყვარული და თამაში ფსიქოლოგიურად და ფიზიკურად ჯანმრთელი ბავშვის აღზრდაში. 1922 წელს დაამთავრა უნივერსიტეტი და გაემგზავრა ვენაში ლიცენზიის ასაღებად. აქ მან პედიატრიიდან გადაინაცვლა პსიქიატრიაში და შვიდი წლის შემდეგ ის მიიღეს როგორც ანალიტიკოსი. მარგარეტს უყვარდა ბავშვებთან მუშაობა; მოსწონდა როდესაც ბავშვები ყურადღებითა და სიხარულით თანამშრომლობდნენ მასთან. 1936 წელს ის გათხოვდა პაულ მალერზე. წყვილი გადავიდა საცხოვრებლად ბრიტანეთში და შემდგომ 1938 წელს ამერიკის შეერთებულ შტატებში. ნიუ-იორკის სამედიცინო ლიცენზიის მიღების შემდეგ მან დაიწყო კერძო პრაქტიკები. 1940 წელს ის გახდა ბავშვის ანალიზის უფროსი მასწავლებელი. გაწევრიანდა ადამიანის განვითარების ინსტიტუტში, განათლების ინსტიტუტსა და ნიუ-იორკის პსიქოანალიტიკურ საზოგადოებაში. მარგარეტ მალერი გარდაიცვალა 1985 წლის 2 ოქტომბერს. ლიტერატურა[რედაქტირება | წყაროს რედაქტირება] - Coates, S.W., John Bowlby and Margaret S. Mahler: Their lives andtheories


source: wikipedia

text: თვითაღიარებული ქვეყნები მოლდოვა


ივანე ნიკურაძე (1894-1979) – ცნობილი მეცნიერ - ფიზიკოსი ივანე ნიკურაძე 1919 წელს სასწავლებლად გაემგზავრა საზღვარგარეთ, თვალსაჩინო ქართველი სწავლულის, პეტრე მელიქიშვილის რეკომენდაციით. 1921 წელს საქართველოს გასაბჭოებამ ხელი შეუშალა მის სამშობლოში დაბრუნებას და მოგვიანებით გერმანიის მოქალაქე გახდა. როგორც ლუდვიგ პრანტის სტუდენტმა, მოიპოვა ფილოსოფიის მეცნიერებათა დოქტორის ხარისხი და მუშაობდა მკვლევარად კაიზერ ვილჰელმის, დღევანდელი მაქს პლანკის თვითორგანიზაციისა და დინამიკის ინსტიტუტში. დაინიშნა ამავე ინსტიტუტის განყოფილების უფროსად. მიუხედავად გერმანიის სოციალისტურ-ნაციონალისტურ შრომის პარტიასთან ურთიერთობისა, რომელიც ჩამოყალიბდა 1930 იანი წლების დასაწყისში, იგი საბჭოთა ჯაშუშობაში და ინსტიტუტიდან რამოდენიმე მნიშვნელოვანი წიგნის ქურდობაში იქნა დადანაშაულებული გერმანიის სოციალისტურ-ნაციონალისტური საქარხნო ორგანიზაციის ერთ–ერთი წევრის მიერ. 1934 წელს, მიუხედავად ლუდვიგ პრანტის დიდი ძალისხმევისა, გაემართლებინა და დაეცვა იგი, ნიკურაძე გათავისუფლებულ იქნა დაკავებული თანამდებობიდან. 1934-1945 წლებში იყო პროფესორი ვრესლავსკის უნივერსიტეტში, 1945 წლიდან აეცენის უნივერსიტეტის საპატიო პროფესორია. ივანე ნიკურაძე ცხოვრობდა ძირითადად გოტინგენში და მოღვაწეობდა ჰიდროდინამიკის სფეროში. მისი საქვეყნოდ ცნობილი ექსპერიმენტი წიგნად გამოიცა 1933 წელს. მეცნიერი ყურადღებით აკვირდებოდა და სწავლობდა ტურბულენტური სითხეების ხახუნის ექსპერიმენტს, თუ როგორ გაედინებოდა ისინი უხეში ზედაპირის მქონე მილების მეშვეობით. იგი ამ ექსპერიმეტში იყენებდა სხვადასხვა ფორმის ქვიშის კრისტალებს და დაამტკიცა, რომ, რაც უფრო უხეშია ზედაპირი, მით უფრო დიდია ხახუნის ძალა და აქედან გამომდინარე, წნევის დანაკარგი.


text: 15 აპრილი — გრიგორიანული კალენდრის 105-ე დღე (ნაკიან წლებში — 106-ე დღე). წლის ბოლომდე დარჩენილია 260 დღე. დღის მოვლენები 1632 : რეინთან ბრძოლა, შვედებმა დაამარცხეს საღვთო რომის იმპერია. 1638 : სიმბარას აჯანყების ჩახშობა იაპონიაში. 1795 : ლიტვის მიერთება რუსეთის იმპერიასთან. 1896 : ათენში დასრულდა ანტიკური ეპოქის შემდეგ პირველი ოლიმპიური თამაშები. 1912 : ჩრდილო ატლანტიკაში დაიღუპა ხომალდი „ტიტანიკი“. 1919 : სსრკ-ში შეიქმნა გულაგი. 1940 : მეორე მსოფლიო ომი. მოკავშირეებმა დაიწყეს, ნაცისტების მიერ ოკუპირებული, ნორვეგიული ქალაქის ნარვიკის შტურმი. 1946 : ჭიათურაში დაიწყო „ჭიათურმანგანუმის“ ფაბრიკის მშენებლობა. 1975 : შეიქმნა ევროპული კოსმოსური სააგენტო. 1986 : ტერორისტთა ბაზების განადგურების საბაბით აშშ-ს ავიაციამ დაბომბა ლიბიის ქალაქები ტრიპოლი და ბენგაზი. 1992 : ვიეტნამმა მიიღო კონსტიტუცია. 1994: საქართველოში სიყვარულის დღის აღნიშნვა დაიწყეს ქართველი ჟურნალისტ ბესიკ ჩუბინიძის ინიციატივით. 2010 : ინდოეთის პირველი, ადგილობრივი წარმოების კრიოგენული რაკეტის GSLV Mk.II-ის ზედა საფეხურის გაუმართაობის გამო, წარუმატებლად დამთავრდა თანამგზავრ GSAT-4-ის გაშვება. გაერთიანებულ სამეფოში, პირველად ქვეყნის ისტორიაში, გაიმართა პირდაპირი წინასაარჩევნო ტელედებატები წამყვანი პოლიტიკური პარტიების ლიდერებს შორის. კურმანბეკ ბაკიევი ოფიციალურად გადადგა ყირგიზეთის პრეზიდენტობიდან, მას მერე რაც ქვეყანა დატოვა. ისლანდიაში ვულკან აიუჰვედლეუკის ამოფრქვევამ საჰაერო მიმოსვლა შეაფერხა ჩრდილო-დასავლეთ ევროპაში. 2019 : პარიზის ღვთისმშობლის ტაძარი ხანძრის შედეგად მნიშვნელოვნად დაზიანდა. ამ დღეს დაბადებულნი 1452 : ლეონარდო და ვინჩი — იტალიელი ფერმწერი, მოქანდაკე 1642 : სულეიმან II — ოსმანთა იმპერიის სულთანი 1707 : ეილერი, ლეონარდ — შვეიცარიელი მათემატიკოსი, მექანიკოსი და ფიზიკოსი 1772 : ეტიენ ჟოფრუა სენტ-ილერი — ფრანგი ზოოლოგი 1894 : ნიკიტა ხრუშჩოვი - საბჭოთა კავშირის კომუნისტური პარტიის ცენტრალური კომიტეტის პირველი მდივანი 1912 : კიმ ირ სენი — ჩრდილოეთ კორეის ლიდერი 1914 : ბელეცკაია, ვერა — ქართველი გრაფიკოსი 1920 : ვაიცზეკერი, რიხარდ ფონ — გერმანელი პოლიტიკოსი 1938 : კარდინალე, კლაუდია — იტალიელი კინომსახიობი 1944 : დუდაევი, ჯოჰარ — ჩეჩნეთის პირველი პრეზიდენტი 1949 : პუგაჩოვა, ალა — რუსი მომღერალი, მსახიობი, კომპოზიტორი 1968: ივანე მერაბიშვილი — ქართველი სახელმწიფო და პოლიტიკური მოღვაწე ამ დღეს გარდაცვლილნი 238 : გორდიანუს I — რომის იმპერატორი 1765 : ლომონოსოვი, მიხეილ — რუსი სწავლული 1865 : ლინკოლნი, აბრაჰამ — აშშ-ის პრეზიდენტი 1980 : სარტრი, ჟან-პოლ — ფრანგი მწერალი 1990 : გარბო, გრეტა — შვედი-ამერიკელი კინომსახიობი 1992 : ბაგრატიონი, კონსტანტინე — ბაგრატიონთა მუხრანბატონების შტოს შთამომავალი. დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: გიორგი მაწყვერელი ტიტე საკვირველთმოქმედი ამფიანე და ედესი მოწამე პოლიკარპე აგრეთვე: ჩრდილოეთი კორეა - კიმ ირ სენის დაბადების დღე. იხილეთ აგრეთვე სხვა თვეები 0415


text: ჟარგონი ჟარგონი მეტყველების ისეთი ნაირსახეობაა, რომელიც გასაგებია მხოლოდ ადამიანთა ვიწრო წრისთვის. ჟარგონი რომელიმე ენის საფუძველზე იქმნება და ამ ენის ხელოვნურად შეცვლილ ნაირსახეობას წარმოადგენს. ჟარგონს ახასიათებს უცხო სიტყვები, ბარბარიზმები, სემანტიკურად გადააზრებული, ფრაზეოლოგიური გამოთქმები. ჟარგონი იქმნება ხელოვნური ჩარევის, წინასწარ გააზრებული სტრატეგიის გარეშე რომელიმე ასაკობრივ ან სოციალურ ჯგუფში. მაგალითად არსებობს ახალგაზრდული ჟარგონი, ქურდული ჟარგონი და ა.შ.


მის: ბრატისლავა–რაჭის ქუჩა N11


პოლიტიზირებული ბარბები: კომპანია ახალი თოჯინების გამოშვებას იწყებს 09:45 13 აგვისტო 2020 პოლიტიზებული ბარბები: კომპანია ახალი თოჯინების გამოშვებას იწყებს 14:32 30.07.2020 (განახლებულია 18:28 30.07.2020) მოკლე ბმულის მიღება ამერიკული კომპანია მალე ოთხი ბარბისგან შემდგარ კომპლექტს გამოუშვებს, რომლებიც ერთმანეთისგან არა მარტო კანის ფერით, არამედ ტანსაცმლის სტილითა და აღნაგობითაც განსხვავებულები იქნებიან. თბილისი, 30 ივლისი — Sputnik. კომპანია Mattel Inc ოთხი თოჯინა ბარბისგან შემდგარ კომპლექტს გამოუშვებს აშშ-ის 2020 წლის საპრეზიდენტო არჩევნების წინ, იუწყება ABC News. ნაკრებში შევა კანის ფერით, ეროვნებით, ტანსაცმლის სტილითა და აღნაგობით განსხვავებული თოჯინები. ესენი იქნებიან კამპანიების მენეჯერები, არჩევნებში მონაწილე კანდიდატები, ამომრჩევლები და სხვა პროფესიის ბარბები. The aim of the latest launch is to show girls public leadership roles while also elevating their interest in how they can shape the future. https://t.co/mV8ONaeY8Z მწარმოებელს სურს, რომ ნორჩმა ამერიკელებმა ამთავითვე გაიაზრონ თავიანთი როლის მნიშვნელობა საკუთარი უფლებებისთვის ბრძოლაში. კომპანიაში აღნიშნეს, რომ ბარბი პატარა ამერიკელებს 1959 წლიდან უბიძგებს ლიდერობისკენ როგორც სკოლაში, ისე საზოგადოებასა და ქვეყანაში. „თოჯინების ახალი კოლექცია იმისთვის იქმნება, რომ დაიძლიოს ბარიერები ლიდერობისკენ მიმავალ გზაზე. გოგონებს ამით ვაძლევთ ინსტრუმენტს, რომელიც მათ თავიანთი მომავალი როლის წარმოდგენასა და მორგებაში დაეხმარება“, — განაცხადა კომპანია Mattel Inc-ის ვიცე-პრეზიდენტმა ლიზა მაკნაიტმა. მისი თქმით, კომპანია ასეთი მეთოდით აპირებს დააინტერესოს გოგონები ქვეყნის მთავრობის ფორმირებაში მონაწილეობით. აღსანიშნავია, რომ მიმდინარე წლის თებერვალში Mattel-მა წარმოადგინა შეზღუდული შესაძლებლობების მქონე თოჯინების კოლექცია, რათა ფასეულობების სისტემაზე გავლენა მოეხდინა. ხოლო კიდევ უფრო ადრე, 2019 წლის სექტემბერში გენდერულად ნეიტრალური ბარბები გამოუშვა სხვადასხვა ოპციებით.


სოფიო//სონიკო// გრიგოლის ასული შერვაშიძე,ზოუსხან ინალ-იფას შვილი სოვლახის მეუღლე.


text: ივანიშვილმა 607 მილიონი დაკარგა - Credit Suisse-ის საქმე ბიზნესი & ეკონომიკა • 1655892823 1890 ბიძინა ივანიშვილმა Credit Suisse-ში 607 მილიონი დაკარგა. ინფორმაციას გამოცემა bloomberg-ი ავრცელებს. სტატიაში საუბარია, რომ მილიარდერის დანაკარგზე ახალი მონაცემები გამოქვეყნდა და მარტის სტატისტიკასთან შედარებით ის 10 %-ით მაღალია. ახალი ციფრია 607 მილიონი და გამოცემის ცნობით, ეს ბერმუდის უზენაესი სასამართლოს მთავარმა მოსამართლემ მოსმენის დროს დაასახელა. სამი თვის წინ ეს ციფრი 553 მილიონი დოლარი იყო. გუშინდელ მოსმენაზე ბანკისა და ივანიშვილის ადვოკატები კომპენსაციის გადახდის ფორმაზე ვერ შეთანხმდნენ. სტატიაში აღნიშნულია, რომ მოსამართლე კომპენსაციის წყაროსა და ზარალის განახლებულ მონაცემებზე გადაწყვეტილებას მოგვიანებით მიიღებს. მოსამართლემ Credit Suisse-ის დაზღვევის გადაწყვეტილება გააკრიტიკა, რადგან ბანკის ყოფილი თანამშრომლის პატრიკ ლესკოდრონის თაღლითურ სქემაზე თვალი დახუჭა. შეგახსენებთ, ლესკოდრონს, რომელიც ბანკში ბიძინა ივანიშვილის ანგარიშებს განაგებდა, 2018 წელს თაღლითობისთვის 5 წლიანი პატიმრობა მიესაჯა. ორ წელიწადში კი მან თავი მოიკლა. ბანკი ამტკიცებს, რომ ის მარტო მოქმედებდა და დანაშაულს კოლეგებსა და უფროსებს უმალავდა. ივანიშვილი და სხვა მოსარჩელეები კი მიიჩნევენ, რომ მის კოლეგებს თაღლითური ქმედების შესახებ უნდა სცოდნოდათ და თუ არ იცოდნენ და ვერ შეამჩნიეს, ამის გამო მათ სისხლის სამართლის პასუხისმგებლობა უნდა დაეკისროთ.


იოანეს 6 - MyBible.Ge 61 ამის შემდეგ გავიდა იესო გალილეის ანუ ტიბერიის ზღვის გაღმა. 2 უამრავი ხალხი მიჰყვებოდა, რადგან იხილეს სასწაულები, რომლებსაც ის ახდენდა სნეულებზე. 3 ავიდა მთაზე იესო და დაჯდა იქ თავის მოწაფეებთან ერთად. 4 ახლოვდებოდა პასექი, იუდეველთა დღესასწაული. 5 იესომ გაიხედა და დაინახა, რომ უამრავი ხალხი მოდიოდა მისკენ და ეუბნება ფილიპეს: ,,სად ვიყიდოთ პური? ამათ რომ ვაჭამოთ?“ 6 ამას გამოსაცდელად ეუბნებოდა, თორემ თავად კი იცოდა, რასაც მოიმოქმედებდა. 7 მიუგო მას ფილიპემ: ,,ორასი დინარის პურიც არ ეყოფათ, რომ თითოეულ მათგანს ცოტაოდენი მაინც ერგოს.“ 8 ეუბნება მას ერთი მისი მოწაფეთაგანი, ანდრია, სიმონ-პეტრეს ძმა: 9 ,,აქ არის ერთი ბიჭი, რომელსაც ხუთი ქერის პური და ორი თევზი აქვს, მაგრამ ამდენ ხალხს ეს რას ეყოფა?“ 10 თქვა იესომ: ,,უთხარით ხალხს, დასხდნენ.“ ხოლო იმ ადგილზე ხშირი ბალახი იყო. რიცხვით ხუთი ათასამდე კაცი დაჯდა. 11 აიღო პურები იესომ, მადლი შესწირა და ჩამოურიგა მოწაფეებს, მოწაფეებმა კი იქ მსხდომთ, ასევე თევზიც, ვისაც რამდენი უნდოდა. 12 როცა დანაყრდნენ, უთხრა თავის მოწაფეებს: მოაგროვეთ ნამუსრევი, რომ არაფერი არ დაიკარგოს.“ 13 მოაგროვეს და აავსეს თორმეტი გოდორი იმ ხუთი ქერის პურის ნამუსრევით, რაც ჭამის შემდეგ დარჩა. 14 მაშინ იესოს მიერ მოხდენილი სასწაულის მხილველმა ხალხმა თქვა: ,,ესაა ჭეშმარიტად ის წინასწარმეტყველი, რომელიც სოფელში უნდა მოსულიყო.“ 15 იესომ იცოდა, რომ აპირებენ მოსვლას მის მოსატაცებლად, რათა გაემეფებინათ იგი, და კვლავ განმარტოვდა მთაზე. 16 როცა მოსაღამოვდა, ჩავიდნენ მისი მოწაფეები ზღვაზე. 17 ავიდნენ ნავზე და გაემართნენ ზღვის გაღმა, კაპერნაუმისკენ. უკვე ჩამობნელებული იყო, იესო კი ჯერაც არ მოსულიყო მათთან. 18 ძლიერმა ქარმა დაუბერა და ზღვა აღელვდა. 19 ოცდახუთ თუ ოცდაათ სტადიონი რომ გაცურეს, დაინახეს ზღვაზე მომავალი იესო, რომელიც ნავს უახლოვდებოდა, და შეეშინდათ.“ 20 ის კი ეუბნება მათ: ,,მე ვარ, ნუ გეშინიათ.“ 21 უნდოდათ, ნავზე აეყვანათ იგი: და ნავი მაშინვე იმ ქვეყანაში გაჩნდა, სადაც მიდიოდნენ. იესო — პური სიცოცხლისა 22 მეორე დღეს ზღვის გაღმა მდგომმა ხალხმა დაინახა, რომ იქ სხვა ნავი არ იყო, გარდა ერთისა, რომელშიც მისი მოწაფეები ჩასხდნენ, და რომ არც იესო ჩამჯდარა ნავში თავის მოწაფეებთან ერთად, არამედ მხოლოდ მოწაფეებმა გაცურეს. 23 სხვა ნავებიც მოვიდა ტიბერიიდან იმ ადგილის მახლობლად, სადაც ჭამეს პური მას შემდეგ, რაც უფალმა მადლი შესწირა. 24 როცა დაინახა ხალხმა, რომ იქ არც იესოა და არც მისი მოწაფეები, ჩასხდნენ ნავებში და მივიდნენ კაპერნაუმს იესოს საძებრად. 25 და ნახეს იგი ზღვის გაღმა და უთხრეს მას: ,,რაბი, როდის მოხვედი აქ?“ 26 მიუგო იესომ და უთხრა: ,,ჭეშმარიტად, ჭეშმარიტად გეუბნებით თქვენ: იმიტომ კი არ მეძებთ მე, რომ სასწაული იხილეთ, არამედ იმის გამო, რომ პური ჭამეთ და გაძეხით. 27 ნუ ირჯებით ხრწნადი საზრდოსათვის, არამედ იმ საზრდოსათვის გაისარჯეთ, რომელიც რჩება საუკუნო სიცოცხლისათვის, რომელსაც ძე კაცისა მოგცემთ თქვენ, რადგან მას დაასვა ბეჭედი მამა ღმერთმა.“ 28 უთხრა მას: ,,როგორ მოვიქცეთ, რომ ღვთის საქმენი ვაკეთოთ?“ 29 მიუგო იესომ და უთხრა: ,,ღვთის საქმე ის არის, რომ ირწმუნოთ იგი, რომელიც მან მოავლინა.“ 30 უთხრეს მას: ,,რა ნიშნავს იძლევი, რომ დავინახოთ და გერწმუნოთ, რას მოიმოქმედებ? 31 ჩვენ მამები მანანას ჭამდნენ უდაბნოში, როგორც დაწერილია: ‘პური ზეციდან მისცა მათ საზრდოდ.’“ 32 უთხრა მათ იესომ: ,,ჭეშმარიტად, ჭეშმარიტად გეუბნებით თქვენ: მოსემ კი არ მოგცათ პური ზეციდან, არამედ ჩემი მამა გაძლევთ ჭეშმარიტ პურს ზეციდან. 33 რადგან პური ისაა, რომელიც ზეციდან ჩამოდის და სიცოცხლეს აძლევს სოფელს.“ 34 უთხრეს მას: ,,უფალო, მუდამ გვაძლიე ეს პური.“ 35 უთხრა მათ იესომ: ,,მე ვარ პური სიცოცხლისა. ჩემთან მომსვლელს არ მოშივდება და ჩემს მორწმუნეს არასოდეს მოსწყურდება. 36 მე კი გითხარით, რომ კიდევაც მიხილავთ, მაგრამ არ იწამებთ. 37 ყველაფერი, რასაც მამა მაძლევს, ჩემთან მოვა. ჩემთან მოსულს გარეთ არ გავაძევებ. 38 რადგან ზეციდან ჩემი ნების აღსასრულებლად კი არ ჩამოვედი, არამედ მისი ნებისა, ვინც მე მომავლინა. 39 ეს არის ნება იმისი, ვინც მე მომავლინა, რათა რაც მომცა, არაფერი დამეკარგოს, არამედ აღვადგინო უკანასკნელ დღეს. 40 ჩემი მამის ნება ისაა, რომ ყველას, ვინც ძეს იხილავს და ირწმუნებს, საუკუნო სიცოცხლე ჰქონდეს და მე აღვადგენ მას უკანასკნელ დღეს.“ 41 იუდეველები დრტვინავდნენ მის გამო, რადგან თქვა: ,,მე ვარ პური, ზეციდან ჩამოსული.“ 42 თქვეს: ,,ეს იესო არ არის, იოსების ძე, რომლის მამას და დედას ვიცნობთ? როგორღა ამბობს, ზეციდან ჩამოვედიო?“ 43 მიუგო იესომ და უთხრა მათ: ,,ნუ დრტვინავთ ერთმანეთს შორის. 44 არავის შეუძლია ჩემთან მოსვლა, თუ იგი მამამ, ჩემმა მომავლინებელმა, არ მოიყვანა, და მე აღვადგენ მას უკანასკნელ დღეს. 45 წინასწარმეტყველებს უწერიათ: ‘ყველა განისწავლება ღვთის მიერ.’ ყველა, ვინც უსმენს მამას და სწავლობს, ჩემთან მოდის. 46 ისე კი არაა, თითქოს ყველას ეხილოს მამა. ვინც ღვთისგანაა, მხოლოდ მან იხილა მამა. 47 ჭეშმარიტად, ჭეშმარიტად გეუბნებით თქვენ: ვისაც ჩემი სწამს, მას საუკუნო სიცოცხლე აქვს. 48 მე ვარ პური სიცოცხლისა. 49 თქვენმა მამებმა ჭამეს მანანა უდაბნოში და დაიხოცნენ. 50 ეს არის პური, ზეციდან გადმომავალი, რომ კაცმა შეჭამოს იგი და არ მოკვდეს. 51 მე ცოცხალი პური ვარ, ზეციდან გადმომავალი. ვინც ამ პურს შეჭამს, საუკუნოდ იცოცხლებს. პური რომელსაც გავცემ, ჩემი ხორცია, რომელსაც სოფლის სიცოცხლისათვის გავცემ.“ 52 იუდეველებმა დაიწყეს კამათი ერთმანეთის და ამბობდნენ: ,,როგორ შეუძლია, თავისი ხორცი მოგვცეს საჭმელად.“ 53 უთხრა მათ იესომ: ,,ჭეშმარიტად, ჭეშმარიტად გეუბნებით თქვენ: თუ არ შეჭამთ კაცის ძის ხორცს და არ შესვამთ მის სისხლს, არ გექნებათ სიცოცხლე თქვენში. 54 ჩემი ხორცის მჭამელს და ჩემი სისხლის შემსმელს საუკუნო სიცოცხლე აქვს. და მე მას აღვადგენ უკანასკნელ დღეს. 55 რადგან ჩემი ხორცი ჭეშმარიტი საჭმელია და ჩემი სისხლი ჭეშმარიტი სასმელი. 56 ჩემი ხორცის მჭამელი და ჩემი სისხლის მსმელი ჩემში რჩება, და მე — მასში. 57 როგორც მე მომავლინა ცოცხალმა მამამ და მე მამაში ვცოცხლობ, ასევე ჩემი მჭამელი იცოცხლებს ჩემში. 58 ეს არის ციდან ჩამოსული პური, ისეთი კი არა, თქვენმა მამებმა რომ ჭამეს მინანა და დაიხოცნენ. ამ პურის მჭამელი საუკუნოდ იცოცხლებს.“ 59 ამას ამბობდა სინაგოგაში, როცა კაპერნაუმში ასწავლიდა. მარადიული სიცოცხლის სიტყვები 60 ბევრი მისი მოწაფეთაგანი ამის მოსმენისას ამბობდა: ,,მძიმე სიტყვაა, ვის შეუძლია ამის მოსმენა.“ 61 იესომ იცოდა, რომ მისი მოწაფეები ბუზღუნებდნენ თავისთვის ამის გამო, და უთხრა მათ: ,,ეს გაცდუნებთ თქვენ? 62 თუ იხილავთ კაცის ძეს, იქ აღმავალს, სადაც წინათ იყო? 63 სული ცხოველმყოფელია, ხოლო ხორცი უსარგებლო. სიტყვები, რომლებიც გითხარით, სული და სიცოცხლეა. 64 მაგრამ თქვენ შორის არიან ისეთებიც, რომელთაც არ სწამთ.“ რადგან იესომ თავიდანვე იცოდა, ვინ არიან ურწმუნონი და ვინ არის მისი გამცემი. 65 და თქვა: ,,ამიტომ გეუბნებოდით, რომ ჩემთან არავის შეუძლია მოსვლა, თუ მამისგან არ იქნება მიცემული.“ 66 ამის შემდეგ ბევრი მისი მოწაფეთაგანი გაბრუნდა უკან და აღარ მისდევდა მას. 67 მაშინ უთხრა იესომ თორმეტს: ,,თქვენც ხომ არ გინდათ წასვლა?“ 68 მიუგო მას სიმონ-პეტრემ: ,,უფალო , ვისთან უნდა წავიდეთ? საუკუნო სიცოცხლის სიტყვები შენა გაქვს. 69 ჩვენ ვიწამეთ და შევიცანით, რომ შენ ხარ ქრისტე, ღვთის წმიდა.“ 70 მიუგო მათ იესომ: ,,თორმეტი არ აგირჩიეთ? ერთი თქვენგანი ეშმაკია.“ 71 თქვა იუდა სიმონის ძეზე, ისკარიოტელზე, რადგან, ერთ თორმეტთაგანი, აპირებდა მის გაცემას.


არჩევნების საბოლოო შეგედები ცნობილია - ცენტრალური საარჩევნო კომისიის საბოლოო შედეგების მიხედვით, საქართველოს პარლამენტში ყველაზე მეტი მანდატი პარტია „ქართული ოცნება-დემოკრატიული საქართველომ“ მიიღო. ცესკო-ს 2020 წლის 31 ოქტომბრის საპარლამენტო არჩევნების საბოლოო შედეგები ცოტა ხნის წინ დაამტკიცა. ცესკო-ს მონაცემებით, საქართველოს პარლამენტში მანდატების რაოდენობა ასე გადანაწილდა: „ევროპულ საქართველოს“ ექნება ხუთი მანდატი, „ნაციონალური მოძრაობა-ძალა ერთობაშიას“ – 36 მანდატი; „პატრიოტთა ალიანსს“ – ოთხი მანდატი; „ლეიბორისტულ პარტიას“ – ერთი მანდატი; „მოქალაქეები-ალეკო ელისაშვილს“ – ორი მანდატი; „გიორგი ვაშაძე-სტრატეგია აღმაშენებელს“ – ოთხი მანდატი; „გირჩს“ – ოთხი მანდატი; „ქართული ოცნება-დემოკრატიული საქართველოს“ – 90 მანდატი, აქედან 60 პროპორციული, ხოლო 30 მაჟორიტარული; „ლელოს“ – ოთხი მანდატი.


text: 1 ივლისი — გრიგორიანული კალენდრის 182-ე დღე (ნაკიან წლებში – 183-ე დღე). წლის ბოლომდე დარჩენილია 183 დღე. დღის მოვლენები 251 : აბრიტუსის ბრძოლაში გოთებმა რომაელები დაამარცხეს. რომის იმპერატორი დეციუსი და ჰერენიუს ეტრუსკუსი მოკლეს. 1097 : დორილეის ბრძოლაში ჯვაროსნებმა ბოჰემონდ ტარანტოელის მეთაურობით დაამარცხეს სელჩუკთა არმია. 1625 : მარაბდის ბრძოლაში ქართველები თეიმურაზ I-ის მეთაურობით თავდაპირველი უპირატესობის მიუხედავად ირანელებთან დამარცხდნენ. 1751 : დაიბეჭდა დენე დიდროს და ლენორ დალამბერის „ენციკლოპედია, განმარტებითი ლექსიკონი“-ს პირველი ტომი. 1862 : რუსეთის სახელმწიფო ბიბლიოთეკა დაარსდა. 1863 : ამერიკის სამოქალაქო ომი - გეტისბურგის ბრძოლა დაიწყო. 1867 : კანადის დღე - კანადის პროვინციები ნიუ-ბრანსუიკი და ნოვა სკოტია კონფედერაციაში ერთიანდებიან, რითაც დიდი ბრიტანეთისგან დამოუკიდებლობას აცხადებენ. 1873 : პრინც ედუარდის კუნძული შეუერთდა კანადის კონფედერაციას. 1875 : მუშაობა დაიწყო საერთაშორისო საფოსტო კავშირმა. 1881 : მსოფლიოს პირველი საერთაშორისო სატელეფონო საუბარი შედგა სენტ-სტივენსა, ნიუ-ბრუნსვიკი, კანადა, და კალეს, მეინი, აშშ, შორის. 1898 : ესპანეთ-ამერიკის ომი - სან-ხუან ჰილის ბრძოლა გაიმართა სანტიაგო დე კუბაში. 1904 : აშშ-ს ქალაქ სენტ-ლუისში დაიწყო მესამე მსოფლიო ოლიმპიური თამაშები. 1911 : პოლონელმა ბიოქიმიკოსმა კაზიმირ ფუნკმა ქიმიური ინგრედიენტების აღწერისას პირველად გამოიყენა სიტყვა „ვიტამინი“ 1921 : ჩინეთის კომპარტია დაარსდა. 1943 : ქალაქი ტოკიო ამავე სახელწოდების პრეფექტურას შეუერთდა და როგორც ქალაქმა შეწყვიტა არსებობა. 1952 : აშშ-ში აიკრძალა კომუნისტური პარტია. 1960 : სომალი დამოუკიდებელი გახდა. 1962 : რუანდა და ბურუნდი დამოუკიდებელი გახდა. 1963 : აშშ-ში საფოსტო კოდები შემოიღეს შიდა გზავნილებისთვის. 1967 : ფორმალურად ჩამოყალიბდა ევროპის თანამეგობრობა. 1969 : დანიაში, მსოფლიოში პირველად დაკანონდა პორნოგრაფიული პროდუქციის შექმნა და გავრცელება. 1972 : პირველი გეი-პრაიდ მარში შედგა ინგლისში. 1976 : პორტუგალიამ მადეირას ავტონომია მიანიჭა. 1979 : კომპანიამ სონი უოლკმენი გამოუშვა. 1987 : ლა-მანშის გვირაბის გათხრები დაიწყო. 1991 : ვარშავის ხელშეკრულების ორგანიზაცია (ვარშავის პაქტი) ოფიციალურად დაიშალა. 1997 : დიდი ბრიტანეთის სამეფო გვირგვინს დაქვემდებარებული ჰონკონგი გადაეცა ჩინეთს, როგორც სპეციალური ადმინისტრაციული რეგიონი „ერთი ქვეყანა, ორი სისტემა“ პოლიტიკის შეთანხმებით. 2000 : დანიისა და შვედეთის შემაერთებელი ორესუნის ხიდი გაიხსნა მგზავრთათვის. 2009 : შვედეთის პრემიერ-მინისტრი ფრედრიკ რეინფელდტი ევროპული საბჭოს პრეზიდენტი გახდა. TerreStar-1, დღემდე აგებული უდიდესი კომერციული სატელეკომუნიკაციო თანამგზავრი, გაუშვეს ორბიტაზე გვიანის კოსმოსური ცენტრიდან. ირლანდიის მთავრობამ გამოაცხადა, რომ ქვეყანაში ბრუცელოზი ამოიძირკვა. ივო სანადერი ხორვატიის პრემიერ-მინისტრის პოსტიდან გადადგა და აქტიურ პოლიტიკას ჩამოშორდა. 2010 : პიერ ნკურუნზიზა ბურუნდის პრეზიდენტად აირჩიეს მეორე ვადით. სენეგალში რვადღიანი ეროვნული გლოვა გამოცხადდა მიურიდების დიდი მურაბიტი სერინ მუჰამადუ ლამინ ბარა მბაკეს გარდაცვალების გამო. აღმოსავლეთ აფრიკის თანამეგობრობაში საერთო ბაზარი ამოქმედდა. 2012 : ესპანეთის ეროვნული საფეხბურთო ნაკრები ევროპის ჩემპიონი გახდა. ენრიკე პენია ნიეტო მექსიკის პრეზიდენტად აირჩიეს. 2013 : ხორვატია ევროკავშირის 28-ე წევრი ქვეყანა გახდა. 2015 : საქართველო ციფრულ მაუწყებლობაზე გადავიდა. 2018 : ანდრეს მანუელ ლოპეს-ობრადორი მექსიკის პრეზიდენტად აირჩიეს. ამ დღეს დაბადებულნი 1646 : ლაიბნიცი, გოტფრიდ — გერმანელი მათემატიკოსი, ფილოსოფოსი 1767 : დავით ბატონიშვილი — მწერალი, მეცნიერი 1804 : სანდი, ჟორჟ — ფრანგი მწერალი 1850 : დავითაშვილი, იოსებ — ქართველი პოეტი 1909 : ზაქარიაძე, სერგო — ქართველი მსახიობი 1934 : პოლაკი, სიდნი — ამერიკელი რეჟისორი 1940 : ჯულუხიძე, გრიგოლ — ქართველი პოეტი 1961 : დაიანა — უელსის პრინცესა ამ დღეს გარდაცვლილნი 1109 : ალფონსო VI — კასტილის მეფე. 1625 : ხერხეულიძე, აღათანგ — ქართლის სამეფოს სახლთუხუცესი 1876 : ბაკუნინი, მიხეილ — რუსი რევოლუციონერი 1925 : სატი, ერიკ — ფრანგი კომპოზიტორი 1950 : ჟაკ-დალკროზი, ემილ — შვეიცარიელი კომპოზიტორი და პედაგოგი. მსოფლიოს ქვეყნების დღესასწაულები სომხეთი - პროკურატურის მუშაკთა დღე. ბულგარეთი - ახალგაზრდობის დღესასწაული „ჯულაია“ ბურუნდი - დამოუკიდებლობის დღე. დიდი ბრიტანეთი, ვირჯინიის კუნძულები - ტერიტორიის დღე. განა - რესპუბლიკის დღე. კანადა - კანადის დღე. კანადა, ნიუფაუნდლენდი - ხსოვნის დღე. ჩინეთი - ჩინეთის კომუნისტური პარტიის დაარსების დღე. ლესოტო - ოჯახის დღე. მოლდოვა - საგადასახადო სამსახურის დღე. რუანდა - დამოუკიდებლობის დღე. სომალი - კავშირის დღე. სურინამი - თავისუფლების დღე. თურქეთი - სამხედრო საზღვაო ძალების დღე. უკრაინა - არქიტექტურის დღე. საეკლესიო დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: მიქაელ ულუმბოელი წმინდა მოწამენი ლეონტი, იპატი და თეოდულე წმინდა ეთერიოსი ლეონტი ათონელი აგრეთვე: კანადა : კანადის დღე - ეროვნული დღესასწაული მსოფლიო არქიტექტურის დღე სხვა თვეები 0701


რეფორმების მხარდაჭერა და არ სჭირდება წინააღმდეგობები პრეზიდენტის კურსის გატარებაში. დაახლოებით ამგვარ არგუმენტს იშველიებდა ედუარდ შევარდნაძეც 1999 წლის საპარლამენტო არჩევნებში, როდესაც მოსახლეობას მოქალაქეთა კავშირის მხარდაჭერისკენ მოუწოდებდა. ძველ არგუმენტებთან ერთად, ხომ არ გამეორდება ძველი საფრთხეებიც? შევარდნაძის მმართველობის პერიოდისგან განსხვავებით, დღევანდელი ხელისუფლება გულწრფელად ცდილობს, ძალაუფლებას თავი საკუთარ ხელში მოუყაროს. შევარდნაძის მმართველობის პერიოდის მსგავსად, მიხეილ სააკაშვილია აღმასრულებელი ხელისუფლების რეალური ხელმძღვანელიც და სახელისუფლო პარტიის თავმჯდომარეც. ძველი პრეზიდენტი როგორც მთავრობას, ისე პარლამენტს პირადად აკონტროლებდა. ახალიც ამასვე აპირებს, ოღონდ, შესაბამისი უფლება და საშუალება მას უკვე კონსტიტუციით აქვს მინიჭებული. ვიდრე შევარდნაძის ავტორიტეტი რამედ ფასობდა, ყველა საკითხი, მათ შორის, პარლამენტისა და მთავრობის ურთიერთობა, პრეზიდენტის ნებას ემორჩილებოდა. პრეზიდენტის ნებითვე, დროთა განმავლობაში პოლიტიკური გადაწყვეტილებების ცენტრმა პარლამენტიდან სახელმწიფო კანცელარიაში გადაინაცვლა. საკანონმდებლო ხელისუფლება არჩევითია, ესე იგი, ჰორიზონტალურ კავშირებს ეფუძნება. აღმასრულებელი ხელისუფლება კი დანიშვნითია და ვერტიკალზეა განლაგებული. ამიტომ, საკანონმდებლო და აღმასრულებელი ხელისუფლების ინტერესები ყოველთვის თანხვედრი არ არის. პარლამენტმა სხვადასხვა პოლიტიკური ჯგუფის საჯარო მსჯელობის, კამათის, დარწმუნება-გადარწმუნების პროცესში უნდა განსაზღვროს, რა არის საჭირო ქვეყნისთვის, მთავრობამ კი მისი გადაწყვეტილებები უნდა აღასრულოს. როცა პოლიტიკურ გადაწყვეტილებას იღებენ აღმასრულებელ ორგანოში, ესე იგი, ჩაკეტილ კაბინეტში, მეტია ალბათობა, რომ საქმე კერძო პირების ინტერესებს ეხება და არა ქვეყნის ინტერესს. ახალ პარლამენტს, ახალ პოლიტიკურ ვითარებაში, მოსაგვარებელი ექნება პრეზიდენტთან და მინისტრთა კაბინეტთან ურთიერთობის საკითხი. თუ უმაღლესი საკანონმდებლო ორგანო აღმოჩნდება სუსტი, წინააღმდეგობის უნარის არმქონე და ყველაფერზე კვერის დამკვრელი, ცხადია, პოლიტიკური გადაწყვეტილებების ცენტრი კიდევ ერთხელ გადაინაცვლებს კანცელარიაში. ეს ნიშნავს, რომ რეფორმები, რომელთა გასატარებლადაც პრეზიდენტს ერთპარტიული პარლამენტი სჭირდება, შესაძლოა, სწორედ პარლამენტის სისუსტემ შეაფერხოს. არ არის მნიშვნელოვანი, უყვარს თუ არა სააკაშვილს თავისი ქვეყანა სხვა პრეზიდენტებზე მეტად. მნიშვნელოვანია, რომ რეფორმები იქნება, იმუნიტეტის მოხსნა თუ სხვა საკითხი, პარლამენტი ჩამოყალიბდეს გადაწყვეტილებების მიღების ადგილად, კანცელარია და მინისტრთა კაბინეტი - მათი აღსრულების იარაღად. თუ კანცელარია გადაიქცა გადაწყვეტილებების მიღების ცენტრად, პარლამენტი კი - მათი აღსრულების ფორმალურ სივრცედ, კიდევ ერთხელ მივიღებთ ყირამალა სახელმწიფოს. ეს იქნება და ეს.


დავით ზალკალიანი - პირველი სპეცრეისები რომიდან დაიწყო, ამიტომ 22 მაისს, რომელიც საგანგებო სიტუაციის დასრულების თარიღს ემთხვევა, რეისი რომიდან გვექნება - 1TV დავით ზალკალიანი - პირველი სპეცრეისები რომიდან დაიწყო, ამიტომ 22 მაისს, რომელიც საგანგებო ... დავით ზალკალიანი - პირველი სპეცრეისები რომიდან დაიწყო, ამიტომ 22 მაისს, რომელიც საგანგებო სიტუაციის დასრულების თარიღს ემთხვევა, რეისი რომიდან გვექნება 12:36, 08.05.2020 საქართველოს საგარეო საქმეთა მინისტრმა, დავით ზალკალიანმა უახლოეს მომავალში დაგეგმილ სპეციალურ ავიარეისებზე ისაუბრა, რომელიც უცხოეთში მყოფი საქართველოს მოქალაქეების სამშობლოში დაბრუნების მიზნით შესრულდება. მისი თქმით, ახალი მიმართულებები საკოორდინაციო საბჭოსთან ერთად განისაზღვრა. „საზოგადოებისთვის ცნობილია, რომ 9 მაისის ჩათვლით, ხვალ გვექნება ბერლინიდან რეისი და ამის შემდეგ საგანგებო სიტუაციის პირობებში, კიდევ დამატებით ახალი რეისები განისაზღვრა. 12 მაისს განხორციელდება რეისი თბილისი-ლონდონის მიმართულებით; 15 მაისს თბილისი-ამსტერდამის მიმართულებით, რომელზეც ისარგებლებენ სპეციალურად მხოლოდ ამერიკის კონტინენტიდან წამოსული ჩვენი მოქალაქეები; ასევე 18 მაისს იქნება თბილისი-ლარნაკას რეისი; 20 მაისს შესრულდება თბილისი-ათენის რეისი. ასევე 22 მაისს იქნება რეისი რომიდან. ეს თარიღი ემთხვევა საგანგებო სიტუაციის დასრულების თარიღს და როგორც გახსოვთ, პირველი სპეციალური რეისები სწორედ რომიდან დაიწყო და ჩვენ ასევე სიმბოლურად, 22 მაისს გვექნება რეისი რომიდან“, – განაცხადა საქართველოს საგარეო საქმეთა მინისტრმა. მისივე ინფორმაციით, მოქალაქეების სამშობლოში ეტაპობრივი დაბრუნება მომავალშიც გაგრძელდება. „ეს იქნება დამოკიდებული გადაწყვეტილებაზე, რომელსაც მიიღებს საკოორდინაციო საბჭო, ანუ რა ფორმით მოხდება დაბრუნება. თუკი რეგულარული ფრენები აღდგა, შესაძლოა, რეგულარული ფრენებით მოხდეს მათი სამშობლოში დაბრუნება“, – განაცხადა საგარეო საქმეთა მინისტრმა.


text: როგორც ჩანს, მილანის "ინტერის" ახალი ხელმძღვანელობა უკვე გადადის მოქმედებაზე და გუნდში ახალი ფეხბურთელების მოყვანას გეგმავს. იტალიური გამოცემა Tuttosport-ის ინფორმაციით, "ნერაძურის" მფლობელები გეგმავენ, რომ გუნდის ნახევარდაცვის ხაზი სერიოზულად გააძლიერონ. წყაროს ცნობით, მათ სურთ, რომ საკუთარ გუნდში ხამეს როდრიგესი და მარკო ვერატი იხილონ. როგორც მოგეხსენებათ, კოლუმბიელს მადრიდის "რეალში" საქმეები არც ისე კარგად მისდის და სათამაშო დრო მცირე ეძლევა, შესაბამისად დიდია ალბათობა იმისა, რომ მან "სამეფო კლუბი" დატოვოს და აპენინებზე გადაბარგდეს. რაც შეეხება ვერატის, არც ამ ფეხბურთელს აქვს "პსჟ"-ში სრულად დალაგებული სიტუაცია. გარდა ამისა, მარკო იტალიელი გახლავთ და სერია ა-ში თამაშის საკმაო გამოცდილებაც გააჩნია, აქედან გამომდინარე "ინტერის" ხელძღვანელები იმედოვნებენ, რომ შეძლებენ ფეხბურთელის სამშობლოში დაბრუნებას. წინასწარი ინფორმაციით, მილანელთა ბოსები ამ ტრანსფერებისთვის ჯამში 150 მილიონ ევროზე მეტს გადაიხდიან, რაც წესით საკმარისი უნდა აღმოჩნდეს მათ დასამატებლად.


სენაკში შემორჩენილი ბორანი, რომელიც რიონზე მოძრაობს და ორ სოფელს აკავშირებს [ვიდეო] - STV by რედაქტორი აგვისტო 12, 2019 0170 ბორანი სამეგრელოში მხოლოდ სენაკშია შემორჩენილი. ის რიონზე მოძრაობს და სოფლებს, ზემო ჭალადიდს და სირიაჩქონს ერთმანეთთან აკავშირებს. ერთადერთ სატრანსპორტო საშუალებას წელიწადის ყველა დროს, მგზავრები უფასოდ გადაჰყავს. სოფელში ბორანი 1945 წლიდან დადის და ის გარესამყაროსთან 14 ოჯახს აკავშირებს. ადგილობრივების თქმით, წყალდიდობებმა ტრანსპორტი დააზიანა, ის თითქმის მწყობრიდანაა გამოსული და მისი რეაბილიტაციაა საჭირო. სენაკის მერიაში პრობლემის შესახებ ინფორმირებულები არიან და აცხადებენ რომ სატრანსპორტო საშუალების კულტურული ღირებულებიდან და ადგილობრივი მოსახლეობისთვის მნიშვნელობიდან გამომდინარე, ბორნის შეკეთება მომავალი წლისთვის იგეგმება. ჩინური კომპანია სენაკში ფსიქიატრიულ საავადმყოფოს ააშენებს რედაქტორი ივნისი 14, 2019 ზუგდიდში ბიუსტის თვალზე წითელი სახვევის გაკეთებას აპროტესტებენ რედაქტორი სექტემბერი 1, 2019


გიორგი რურუას ბრალი უმძიმდება ტელეკომპანია „მთავარი არხის“ მეწილეს, გიორგი რურუას ბრალი დაუმძიმდა. პროკურატურის განმარტებით, ბრალი დაზუსტდა. კერძოდ, ცეცხლსასროლი იარაღის უკანონო შეძენა-შენახვა-ტარების ბრალდებას დაემატა სასამართლო გადაწყვეტილების შეუსრულებლობა და მისი შესრულებისთვის ხელის შეშლა, რომელიც სისხლის სამართლის კოდექსის 381-ე მუხლის პირველი ნაწილით გათვალისწინებული ქმედებაა. ბრალდების მხარის თანახმად, გიორგი რურუამ უარი განაცხადა სასამართლოს განჩინების მიხედვით დნმ-ის და ხელის კვლების ნიმუშის აღებაზე. პროკურატურა აღნიშნავს, რომ კანონით გათვალისწინებულ პროცედურას ესწრებოდნენ მისი ადვოკატებიც. გიორგი რურუა 18 ნოემბერს სსკ-ის 236-ე მუხლის მე-3 და მე-4 ნაწილებით გათვალისწინებული დანაშაულის ბრალდებით დააკავეს, რაც ცეცხლსასროლი იარაღის მართლსაწინააღმდეგო შეძენა-შენახვა-ტარებას გულისხმობს. მე ნათია ვარ, მე განსხვავებული ვარ (17124) ილიას უნივერსიტეტმა დაადასტურა ივანე ჯავახიშვილის უნივერსიტეტის რექტორის პლაგიატი (13958)


კერკირა (კუნძული) კერკირა (ბერძნ. Kέpkupa), ან კორფუ (იტალ. Corfù), ან კორკირა (ლათ. Corcyra) — კუნძული საბერძნეთში, ფართობით მეორე კუნძული (593 კმ2) იონიის კუნძულებს შორის, მოსახლეობა — 111 081 ადამიანი ( 2001 წლის მონ.). კორფუ პარალელურად მიუყვება მატერიკის სანაპიროს — 65 კმ-ზე. კუნძულის უმაღლესი წერტილი არის მთა პანტოკრატორი 917 მეტრი. კუნძული კერკირას ნომის ძირითადი ნაწილია. ადმინისტრაციული ცენტრია-ქალაქი კერკირა. კუნძული ძალიან თვალწარმტაცია და გარდა სამხრეთ ნაწილისა ძალიან ნაყოფიერი. ძირითადი წარმოებული პროდუქცია - ზეითუნის ზეთი, სამხრეთის ხილები, და ღვინო. მთელ კუნძულზე დაგებულია შედარებით კარგი გზები. მისი ბერძნული სახელწოდებით კერკირა ან კორკირა უკავშირდება ორი მნიშვნელოვანი წყლის სიმბოლოს: ზღვის ღმერთს პოსეიდონს და ბერძნულ ღვთაებას ასოპოსს. მითის მიხედვით პოსეიდონს შეუყვარდა ასოპოსის ქალიშვილი წყლის ნიმფა და მოიტაცა ის. პოსეიდონმა მიიყვანა აქამდე უცნობ კუნძულზე და შესთავაზა მას სახელი კორკირა როგორც კუნძულის სახელი. რომელიც თანდათან გადაიქცა კერკირად. სექციების სია - 1 გეოგრაფია - 2 ურბანული ლანდშაფტი - 3 არქეოლოგია და არქიტექტურა - 4 ისტორია - 5 კულტურა - 6 რესურსები ინტერნეტში გეოგრაფია[რედაქტირება | წყაროს რედაქტირება] სახელი კორფუ წარმოიშვა იტალიურიდან შეცვლილი ბიზანტიურიდან Kopuφώ (კორიფო), რაც ნიშნავს «მთების ქალაქს», რომელიც თავის მხრივ მოდის ბერძნულიდან Kopuφaί (კორიფაი). კუნძული ფორმით გავს ნამგალს, რომელსაც მას ადარებდნენ უძველეს დროში: კუნძულის შეზნექილი მხარე ქალაქით და ნავსადგურით მდებარეობს ალბანეთის სანაპიროს მოპირდაპირედ. მისი ფართობი შეადგენს — 588 კმ2, სიგრძე — 64 კმ, ხოლო სიგანე —32 კმ. ორი მაღალი მთაგრეხილი კუნძულს ყოფს სამ ნაწილად:, სადაც ჩრდილოეთი არის — მთიანი, ცენტრალური — ბორცვებიანი და სამხრეთი — დაბლობები. კორფუს სანაპირო ზოლი შეადგენს 217 კმ-ს, კონცხებთან ერთად. უმაღლესი წერტილი& 1000 #160;— მთა პანტოკრატოი — სიმაღლე 906 მ, სიმაღლით მეორე — სტრავოსკიადი — სიმაღლე 849 მ. ფლორა[რედაქტირება | წყაროს რედაქტირება] ჰომეროსი შვიდ მცენარეს ეძახდა ალკინოოსის ბაღის დამამშვენებელს: ზეთისხილი, მსხალი, ვაშლი, ბროწეული, ლეღვი და ყურძენი. აქედან ვაშლი და მსხალი იშვიათია კუნძულზე, ხოლო დანარჩენი მშვენივრად ხარობს სხვა სახეობებთან ერთად, მათ დაემატა კინკანი, მუშმულა, ოპუნცია და ზოგიერთ ადგილებში ბანანი. დაუმუშავებელადგილებში ხარობს მირტი, ხემარწყვა, დაფნა და ქვის მუხა. კლიმატი[რედაქტირება | წყაროს რედაქტირება] საშუალო წლიური ტემპერატურა 22° C; ატმოსფერული ნალექი 1280 მმ. წვიმის სეზონი — ოქტომბრიდან მარტამდე. ურბანული ლანდშაფტი[რედაქტირება | წყაროს რედაქტირება] არქეოლოგია და არქიტექტურა[რედაქტირება | წყაროს რედაქტირება] კლასიკიდან თანამედროვეობამდე[რედაქტირება | წყაროს რედაქტირება] კორფუზე შემონახულია რამდენიმე ისტორიული ადგილი. უძველესი ქალაქის კორკირას ადგილი ზუსტად დადგენილი და მდებარეობს 2 კმ-ით თანამედროვე ქალაქის სამხრეთ აღმოსავლეთით. აცენისიონის ბორცვის ქვემოთ შემონახულია პოსეიდონის ტაძარი, ჩოვლებრივი გუმბათოვანი შენობა, რომელმაც შემოინახა თავისი არქიტექტურული სპეციფიკა, მიუხედავად იმისა რომ ტაძარი ძლიერ არის დანგრეული. კუნძულზე არის მრავალი მონასტერი და ნაგებობები აშენებული ვენეციელების მმართველობის დროს, რომელთაგან ყველაზე ცნოიბილია პალეოკასტრიცა, სან სალვადორი და პელკა. «ახილეონი» — სასახლე აგებული ელისაბედ ბავარიელის მიერ და ნაყიდი ვილჰელმ II-ის მიერ 1907 წელს. დღეს ის პოპულარული ადგილია ტურისტებს შორის. იტალიური არქიტექტურა[რედაქტირება | წყაროს რედაქტირება] კერკირა ცნობილია იტალიური არქიტექტურით: ქალაქის მერიის შენობა, ძველი და ახალი ციხესიმაგრეები, წმინდა მიხაილის და გიორგის სასახლე, დიდი რეზიდენცია იონიის რესპუბლიკის გუბერნატორების და სენატის, ზაფხულის სასახლე «მონ რეპო», რომელიც ადრე ეკუთვნოდა საბერძნეთის სამეფო ოჯახს, სადაც დაიბადა ედინბურგის ჰერცოგი. არქიტექტურული კატასტროფა მეორე მსოფლიო ომი[რედაქტირება | წყაროს რედაქტირება] მეორე მსოფლიო ომის დროს კუნძულ დაიბომბა გერმანული საჰაერო ძალები მიერ, რამაც გამოიწვია ქალაქში მრავალი ნაგებობის ნგრევა, მათ შორის ბაზარი (aYopά) და და სასტუმრო ბელა ვენეცია. ყველაზე დიდი არქიტექტურული დანაკარგი დაბომბვის დროს იყო იონიის უნივერსიტეტის (Iόvιoς Akaδnuίa),და მუნიციპალური თეატრის დიდებული შენობები. თეატრის ადგილას შემდგომში აშენდა უბრალო კვადრატული შენობა. ადგილობრივ პარლამენტში მიმდინარეობდა დავები შენობის დანგრევაზე და მის ადგილას თეატრის ძველი შენობის აღდგენაზე , ხოლო იონიის უნივერსიტეტი აღადგინეს პირვანდელი სახით. ახილეონი[რედაქტირება | წყაროს რედაქტირება] კაიზერის ხიდი[რედაქტირება | წყაროს რედაქტირება] გერმანელ კაიზერს ვილჰელმ II-ს ძალიან უყვარდა კორფუზე დროის გატარება. მან იყიდა ახილეონის სასახლე ელისაბედ ბავარიელის სიკვდილის შემდეგ. ასევე ააშენა ხიდი, რომელსაც ადგილობრივებმა მის პატივსაცემად «კიზერის ხიდი» დაარქვეს. ხიდი შეიქმნა იმისათვის, რომ სანაპიროზე გასვლა შესაძლებელი ყოფილიყო გზის გადაკვეთის გარეშე. მეორე მსოფლიო ომის დროს ხიდის ცენტრალური ნაწილი იქნა მონგრეული გერმანელი ოკუპანტების მიერ, რათა გასასვლელი მიეცათ სამხედრო მანქანებისათვის. ისტორია[რედაქტირება | წყაროს რედაქტირება] უძველესი ისტორია[რედაქტირება | წყაროს რედაქტირება] - კუნძულ კერკირას ისტორიული სახელია კორკირა. - ძვ. წ. VII საუკუნეში კორინთოს და კორკირას ფლოტი ჩაება საზღვაო ომში, რომელიც დამთავრდა კორკირას დაპყრობით. - ძვ. წ. 435 წელს კუნძული ისევ იქნა ჩათრეული კორინთოსთან კონფლიქტში. - ძვ. წ. 303 წელს კუნძული დაი 1000 ყრეს სპარტელებმა. - ძვ. წ. 255 წელს მოიპოვა დამოუკიდებლობა. - ძვ. წ. 229 წელს კუნძული დაიპყრო ილირიელებმა. - ძვ. წ. 189 წლამდე დაპყრობილი იყო რომაელების ფლოტის მიერ. - რომის იმპერიის საბოლოოდ დაცემის შემდეგ კერკირა დარჩა აღმოსავლეთ რომის იმპერიაში, რომელიც მოგვიანებით გახდა ბიზანტია შუა საუკუნე[რედაქტირება | წყაროს რედაქტირება] - 1081 — 1085-ში კორფუ დაიპყრო რობერტ გვისკარმა, 1147 — 1154-ში როჟერ II-მ. - ჯვაროსნების მეოთხე ჯვაროსნული ლაშქრობის დროს ბიზანტიაში კუნძული დაიპყრო გენუელებმა (1197—1207), მაგრამ განდევნილი იქნა ვენეციელების მიერ. - 1214—1259 წლებში კუნძული ეკუთვნოდა ეპიროსის დესპოტატს - 1386 წელს კორფუ შევიდა ვენეციის რესპუბლიკის შემადგენლობაში. - 1404 წელს ვენეციამ გამოაცხადა კორფუს ფორმალური დამოუკიდებლობა. ვენეციელების მმართველობა[რედაქტირება | წყაროს რედაქტირება] - 1401—1797 წლებში 400 წლის განმავლობაში კორფუ იყო ვენეციის რესპუბლიკის შემადგენლობაში. - 1537, 1571, 1573 და 1716 წლებში ოსმალეთის იმპერიამ ოთხჯერ შემოარტყა ალყა კუნძულს. XIX საუკუნე[რედაქტირება | წყაროს რედაქტირება] - 1797 კორფუ გამოეყო რევოლუციურ საფრანგეთს, რომელსაც ის ეკუთვნოდა ორი წელი დეპარტამენტის სტატუსით. - 1864 28 მაისს უმაღლესი კომისარის მხარდაჭერით იონიის კუნძულები გადაეცა საბერძნეთს. პირველი მსოფლიო ომი[რედაქტირება | წყაროს რედაქტირება] პირველი მსოფლიო ომის დროს კუნძული იქცა სერბული არმიის თავშესაფრად. მათი იქ ყოფნის განმავლობაში ბევრი სერბი ჯარისკაცი გარდაიცვალა დაღლილობისგან, შიმშილისგან და ავადმყოფობისგან. მათი უმრავლესობა დაკრძალულია ზღვაში კუნძულ ვიდოსთან ახლოს, სადაც აღმართულია მადლიერბის მემორიალი ბერძენი ხალხის მიმართ სერბი ხალხისაგან. მეორე მსოფლიო ომი[რედაქტირება | წყაროს რედაქტირება] - 1941 წელს იტალია-საბერძნეთის ომის მსვლელობის დროს კუნძული კორფუ დაპყრობილი იქნა იტალიელების მიერ 1943 წლამდე. - 1941 წლის ნოემბრის პირველ კვირა დღეს, ყველა უმაღლესი სკოლის მოსწავლეები მიიღეს მონაწილეობა სტუდენტურ პროტესტში ოკუპანტების წინააღმდეგ. - იტალიური ფაშიზმის დაცემის შემდეგ, 1943 14 სექტემბერს კორფუ დაიბომბა გერმანიის საჰაერო ძალების მიერ. - კორფუ განთავისუფლებული იქნა ბრიტანული არმიის მიერ 1944 წლის 14 ოქტომბერს. თანამედროვე კორფუ[რედაქტირება | წყაროს რედაქტირება] მეორე მსოფლიო ომის შემდეგ კორფუს ეკონომიკა იზრდებოდა, თუმცა მოსახლეობის ნაწილმა დატოვა კუნძული და და საცხოვრებლად გადავიდა ქვეყნის სხვა რეგიონებში. 1956 წელს მარია დესილა კაპოდისტრია არჩეული იქნა ქალაქის მერად და გახდა პირველი მერი ქალი საბერძნეთში. ბერძნული რადიოსადგური კორფუზე 1957 წელს გამოჩნდა, ხოლო ტელევიზია 1960 წელს. კულტურა[რედაქტირება | წყაროს რედაქტირება] მუსიკა და დღესასწაულები[რედაქტირება | წყაროს რედაქტირება] მუსიკის ისტორია კუნძულზე[რედაქტირება | წყაროს რედაქტირება] იმ დროშო როდესაც საბერძნეთის დიდი ნაწილე ეკუთვნოდა ოსმალეთს, იონიის კუნძულებს ჰქონდათ ოქროს საუკუნე მუსიკასა და ოპერაში. კორფუ ვენეციის კოლონიის დედაქალაქი იყო , რამაც მისცა უნიკალური მუსიკალური და თეატრალური მემკვიდრეობა. შემდგომ XIX საუკუნეში კორფუმ დღის სინათლეზე გამოიტანა საკუთარი მუსიკალური შემოქმედება, რომელიც ამჟამად შედის თანამედროვე საბერძნეთის მუსიკის ისტორიაში. 1720 წელს კორფუში გაიხსნა საბერძნეთში პირველი თეატრი 1452 წლის შემდეგ. ეს იყო თე ff6 ტრი «სან ჟაკომო». სამი ქალაქის ფილარმონია[რედაქტირება | წყაროს რედაქტირება] ქალაქ კორფუში არის სამი პრესტიჟული ჯგუფი: - კორფუს ფილარმონიური საზოგადოება იყენებს მუქ უნიფორმას. მას ჩვეულებრივ «ძველ ფილარმონიას» ან უბრალოდ «პალიას» ეძახიან. დაარსებულია 1840 წლის 12 სექტემბერს. - მანცაროსას ფილარმონიური საზოგადოება იყენებს ლურჯ უნიფორმას. მას ჩვეულებრივ «ნოას» («ახალი») ეძახიან. დაარსებულია 1890 წლი 25 ოქტომბერს. - კაპოდისტრიას ფილარმონიის კავშირი იყენებს ნათელ წითელ უნიფორმას. მას ჩვეულებრივ «კონტე კაპოდისტრიას» ან უბრალოდ «კონტეს» ეძახიან. დაარსებულია1980 წლის 18 აპრილს. აღდგომა[რედაქტირება | წყაროს რედაქტირება] დიდ ხუთშაბათს შუადღისას და შემდეგ სამი ფილარმონიური საზოგადოება დაყოფილია ჯგუფებად, აკომპანირებას უწევენ, დატირების პროცესიას ქალაქის ეკლესიებში. მოგვიანებით ჯგუფები იკრიბებიან ერთად და აკომპანირებას უწევენ დატირების პროცესიას საკათედრო ტაძარში. დიდი შაბათის დილას ქალაქის სამივე ჯგუფი კვლავ იღებს მონაწილეობას დატირების პროცესიაში წმინდა სპირიდონის ტაძარში. ლიტანიის შემდეგ არის აღდგომის დღესასწაული. ძველი ქალაქის აივნები ირთვება წითელი ქსოვილებით, კორფუელები აივნიდან აგდებენ წყლით სავსე თიხის ქოთნებს. ეს კეთდება ქრისტეს აღდგომის მოლოდინში, რომელიც აღინიშნება ღამით. კუნძული კორფუ მითებში[რედაქტირება | წყაროს რედაქტირება] - არგონავტები იმალებოდნენ კორფუზე კოლხიდის ფლოტისაგან ოქროს საწმისის მოპარვის შემდეგ. - ჰომეროსის მითიური ზღვის თავგადასავალში ოდისეაში კერკირა — ფეაკების კუნძულია, სადაც ოდისევსი შეხვდა ნავსიკაიას, მეფე ალკინოოსის ქალიშვილს. - კორფუს სანაპიროზე მდებარეობს სამი კუნძული, მათ შორის ყველაზე დიდია - ოგიგია - რომელიც ითვლება ნიმფა კალიფსოს კუნძულად.


text: საქართველო "პლაკატების ომმა" მოიცვა 2018-10-10 13:48:35 პრეზიდენტობის კანდიდატთა მხარდამჭერები ოპონენტების პლაკატებს თავისი კანდიდატების პლაკატებით ფარავენ საპრეზიდენტო არჩევნებამდე ორ კვირაზე ცოტა მეტი დარჩა და, შესაბამისად, კანდიდატებსა და მათ მომხრეებს შორის ბრძოლაც სულ უფრო აქტიურ ფაზაში გადადის, ბრძოლის ყველაზე გავრცელებული მეთოდი კი კონკურენტის სააგიტაციო მასალაზე "შურისძიებაა".


text: MTV ევროპა MTV ევროპა გაშვებულ იქნა 1987 წლის 1 აგვისტოს. 24 საათიანი ინგლისურ ენოვანი არხის სამიზნო მაყურებლები 16-დან—24 წლამდე მერყეობს და 100 მილიონს აღწევს 43 ქვეყანაში. MTV ევროპა გადაიცემა სატელიტის, კაბელური ტელევიზიის და სხვა სახმელეთო გადაცემის გზით. MTV პიონერი მაუწყებელი გახდა ევროპაში, როდესაც თავისი მაუწყებლობა განაახლა და ციფრულად დაკომპრესირებული გადაცემა დანერგა 1995 წელს. ამჟამად, ის ევროპაში ყველა ციფრულ პლათფორმაზე მაუწყებლობს. MTV ევროპას მთლიანად ფლობს და ხელმძღვანელობს MTV Networks Europe. MTV ევროპის სათავო ოფისი მდებარეობს კამდენში, ლონდონი. 2001 წელს, მას სახელი გადაერქვა და MTV European(MTV ევროპული) დაერქვა, ეს არხი მხოლოდ რამდენიმე ქვეყანაში მაუწყებლობს: ისლანდია, ირლანდია, ისრაელი, ბულგარეთი, საბერძნეთი, კვიპროსი და მალტა.


მთავარი კითხვები მაქვს შსს-სა და სუს-ის მიმართ - ბესელია | ახალი ამბები მთავარი კითხვები მაქვს შსს-სა და სუს-ის მიმართ – ბესელია : თაიმერი timer.ge თებერვალი 5, 2019 13:33 ირაკლი ღარიბაშვილმა პარტია “ქართული ოცნება” დატოვა ვლადიმერ მირცხულავა: ხმას არ ვაძლევ მოღალატე სალომე ზურაბიშვილს მთავარი კითხვები მაქვს შსს-სა და უსაფრთხოების სამსახურის მიმართ, – ამის შესახებ პარლამენტის უმრავლესობის დეპუტატმა ეკა ბესელიამ ჟურნალისტებს პარლამენტში შს მინისტრისა და უსაფრთხოების სამსახურის ხელმძღვანელის დაბარების საკითხზე დასმული კითხვის საპასუხოდ განუცხადა. “გამოძიებას აწარმოებს შინაგან საქმეთა სამინისტრო და უსაფრთხოების სამსახური და ასევე პროკურატურა ახორციელებს ზედამხედველობას. ასე რომ, მთავარი კითხვები და გამოწვევა არის ამ ორი უწყების მიმართ, რომელთაც უნდა უპასუხონ მთავარ კითხვას – ვინ იყო დამკვეთი და ორგანიზატორი დანაშაულებრივი ქმედების. ეს არის მთავარი კითხვა და საჭიროა ამაზე პასუხი”,- განაცხადა ბესელიამ.


ახალი იაპონური მფრინავი მანქანა აფრენიდან 1 წუთში მიწაზე დაეშვა 5 Aug. 2019, 13:29 ფოტო: Kiyoshi Ota / Bloomberg იაპონიაში შექმნეს 4-პროპელერიანი მფრინავი მანქანა, რომელიც გიგანტურ დრონს ჰგავს, მაგრამ, მისი დახმარებით მალე ადამიანებიც შეძლებენ სწრაფად და კომფორტულად გადაადგილებას. პირველმა საცდელმა ფრენამ ისე ჩაიარა, რომ მასში მგზავრი არ იჯდა — მანქანა სამ მეტრზე აფრინდა, 1 წუთში ენერგია გამოელია და უკან, მიწაზე დაეშვა. იაპონიას აქვს ამბიცია, იყოს ლიდერი ქვეყანა მფრინავი მანქანების შექმნასა და წარმოებაში. 2023 წლიდან კი სურთ, რომ მსგავსი ტექნოლოგიით რიგითმა ადამიანებმაც ისარგებლონ და ასფალტზე სიარულის ნაცვლად, ჰაერში იფრინონ. "იაპონია მჭიდროდ დასახლებული ქვეყანაა, რაც იმაზე მიგვანიშნებს, რომ მფრინავი მანქანების შექმნა ჩვენს გზებზე არსებული საცობების პრობლემას სამუდამოდ გადაწყვეტდა. იმედი გვაქვს, რომ უპრობლემოდ მგზავრობისთვის, სრულყოფილი ინფრასტრუქტურის შემქნასაც მოვახერხებთ ", — ამბობს პროექტ NEC-ს ხელმძღვანელი. პირველი მოდელის შექმნაზე, რომელიც სიგრძეში 3,9, სიგანეში 3,7, სიმაღლეში კი 1,3 მეტრია და 150 კილოგრამს იწონის, ერთი წლის განმავლობაში მუშაობდნენ. აღსანიშნავია, რომ იაპონია არ არის ერთადერთი ქვეყანა, რომელიც ფრინავი მანქანების შექმნაზე მუშაობს — ამ მიმართულებით სერიოზული გეგმები აქვთ დუბაიში, სინგაპურსა და ახალი ზელანდიაშიც. გაიგეთ მეტი: იაპონია, მფრინავი მანქანა, გამოგონება გორში რე|ბანკის, პაშა ბანკის საცალო საბანკო მომსახურების ქვე-ბრენდის, ფილიალი გაიხსნა. დღეიდან მომსახურების მიღებას... გაგვაწნიან სილას, მიიღებენ პანღურს — #სირცხვილიას აქტივისტები პარლამენტთან იკრიბებიან


text: ჯეიმს ჰონგი - MYVIDEO ჯეიმს ჰონგი დაკარგული მედალიონი The Lost Medallion: The Adventures of Billy Stone რეჟისორი: ბილ მიულერი როლებში: ლიზა ლოციცერო ალექს კენდრიკი , უილიამ კორკერი , სემი ჰანრატი , ბილი ანგერი , ჯეიმს ჰონგი , მარკ დაკასკოსი , არქეოლოგი მაიკლ სტოუნი ეძებდა დაკარგულ მედალიონს მთელი ცხოვრება. ახლა მისი შვილი, ბილი აგრძელებს ძიებას. ერთ დღეს ბილის გაუმართლებს და ძვირფასი მედალიონი აღმოჩნდება მის ხელში. მის საუკეთესო მეგობარ ოლისთან ერთად, ისინი მოულოდნელად მოხვდებიან 200 წლით უკან... ფემ ფონტეინი : მკვლელი გოგონა ცრუსთვის Femme Fontaine: Killer Babe for the C.I.A. წელი: 1994 IMDB: 4.0 რეჟისორი: მარგო ჰოპი როლებში: ჯეიმს ჰონგი ფემი ფონტეინი - პროფესიონალი მვლელია, საიდუმლო დავალებების შემსრულებელი საიდუმლოებით მოცული დამკვეთისაგან. მისი მამა დიდი ხნის წინ მოკლეს გერმანელებმა, ამიტომაც გოგონა იზრდებოდა ბუდისტ ბერებთან. როდესაც მის მასწავლებლებს დახოცავენ ნეო-ნაცისტები, ის გადაწყვეტს შური იძიოს მათზე. დიდი შფოთვა პატარა ჩინეთში Big Trouble in Little China როლებში: ქურტ რასელი / Kurt Russell ქიმ ქეთროლი / Kim Cattrall , დენის დანი , ჯეიმს ჰონგი , ქეით ბერთონი , სატვირთო მანქანის მძღოლს მოუწია სან-ფრანცისკოს ჩინური კვარტლის სიღრმეში შესულიყო იმის მერე, როგორც ძლევამოსილმა ჩინელმა მისი შეყვარებული გოგონა გაიტაცა მხოლოდ იმიტომ, რომ მას მწვანე თვალები აქვს.


"ალ-ყაიდა" ადასტურებს რანგით მეორე ლიდერის დაღუპვას ექსტრემისტების გაერთიანება "ალ-ყაიდა" ადასტურებს, რომ სირიაში აშშ-ის ხელმძღვანელობით მოქმედი კოალიციის უპილოტო თვითმფრინავის თავდასხმისას მოკლეს ექსტრემისტების რანგით მეორე ლიდერი, აბუ ალ-ხაირ ალ-მასრი. 59 წლის მასრი ეგვიპტელი იყო, ალ-ყაიდის დამაარსებლის, ოსამა ბინ-ლადენის სიძე და ჯიჰადისტების „ელიტის“ წევრად ითვლებოდა. ამერიკელი ოფიციალური პირების ცნობით, მასრი მოკლეს უპილოლტო საფრენი აპარატით გასროლილი რაკეტით 26 თებერვალს, როცა ის ჩრდილო-დასავლეთ სირიაში მდებარე იდლიბთან ავტომანქანით მგზავრობდა. იდლიბი ითვლება ალ-ყაიდის სირიული განშტოების, ნუსრის ფრონტის მთავარ დასაყრდენად. მასრიმ ირანს შეაფარა თავი შეერთებულ შტატებში 2001 წლის 11 სექტემბრის ტერაქტების შემდეგ. მას თითქმის 19 წელი ეძებდნენ შეერთებული შტატების სამხედრო ძალები.


text: 1 იანვარი — გრიგორიანული კალენდრის პირველი დღე. წლის ბოლომდე დარჩენილია 364 დღე (ნაკიან წელში - 365). მსოფლიოს ბევრ ქვეყანაში 1 იანვარი არის ახალი წლის დღე. დღის მოვლენები ძვ. წ. 154 : ძველ რომში წლიური კონსულატის დღე პირველ იანვარზე გადმოიტანეს. ძვ. წ. 104 : რომაელმა კონსულმა გაიუს მარიუსმა ჩამოიყვანა რომში ნუმიდიის დატყვევებული მეფე იუგურტუ. ძვ. წ. 45 : იულიუსის კალენდარი შევიდა ძალაში. 404 : გლადიატორთა ბოლო შეჯიბრი შედგა რომში. 630 : წინასწარმეტყველი მუჰამედი თავისი ჯარით მექასკენ დაიძრა, რომელსაც უბრძოლველად აიღებს. 1622 : პაპის კანცელარია იღებს გადაწყვეტილებას ახალ წლად პირველი იანვარი გამოცხადდეს. 1673 : რეგულარული საფოსტო სამსახური დაიწყო ნიუ-იორკსა და ბოსტონს შორის. 1801 : ირლანდიის აჯანყების ჩახშობა, პარლამენტის გაუქმება. 1804 : ჰაიტი საფრანგეთისგან დამოუკიდებლობას აცხადებს. 1853 : აბრაამ ლინკოლნმა ზანგების დამოუკიდებლობის მანიფესტი გამოსცა. 1857 : თბილისში გამოდის აღდგენილი ჟურნალი „ცისკარი“. 1886 : ინგლისმა დაიპყრო ბირმა. 1887 : დიდი ბრიტანეთის დედოფალი ვიქტორია ინდოეთის იმპერატორად ცხადდება. 1912 : ნანკინში ჩინეთის რესპუბლიკის გამოცხადება. 1925 : ნორვეგიის დედაქალაქს ქრისტიანიას დაერქვა ოსლო. 1935 : თურქეთში უქმდება ტიტულები და შემოდის გვარები. 1942 : ვაშინგტონში 26 სახელმწიფო ხელს აწერს გაერთიანებული ერების დეკლარაციას, რითაც ატლანტიკურ ქარტიაში მოყვანილ პრინციპებს შეუერთდნენ - ანტიჰიტლერული კოალიციის ერთ-ერთ ძირითად დოკუმენტს. 1946 : იაპონიის იმპერატორი ჰიროჰიტო უარს ამბობს ღვთიურ სტატუსზე. 1948 : პირველი სამოქალაქო რეისი განხორციელდა ლონდონის ჰიზროუს აეროპორტიდან. 1948 : იტალიამ მიიღო კონსტიტუცია. 1951 : გაიხსნა თელ-ავივის საფონდო ბირჟა. 1952 : იორდანიაში, მეფე თალალის ინიციატივით, ლიბერალური კონსტიტუცია შევიდა ძალაში. 1956 : სუდანმა დამოუკიდებლობა გამოაცხადა. 1959 : ფიდელ კასტრომ ჩამოაგდო კუბის დიქტატორი ბატისტა. 1970 : იუნიქსის ეპოქის დასაბამი 1973 : დიდი ბრიტანეთი, ირლანდია და დანია შეუერთდნენ ევროკავშირს. 1983 : ARPANET-მა ძირითადი ოქმი NCP-ს მაგივრად TCP/IP გახადა, რამაც ინტერნეტის შექმნა განაპირობა. 1993 : ჩეხოსლოვაკია გაიყო ორ სახელმწიფოდ: ჩეხეთად და სლოვაკეთად. 1998 : ევროპის ცენტრალური ბანკი შეიქმნა. 1999 : რიგ ევროპულ ქვეყნებში საბანკო ანგარიშსწორებისათვის შემოღებულ იქნა ევრო. 2002 : მიმოქცევაში გაუშვეს ევროს ბანკნოტები. 2007 : კვიპროსი და მალტა ევროზონას შეუერთდნენ, რითაც ამ კლუბის წევრთა რაოდენობამ 15 შეადგინა. 2008 : ჩინეთის პროვინცია შანდუნის ქალაქ ჟუჩენთან აღმოაჩინეს დინოზავრების გაქვავებული ნარჩენების მსოფლიოში უდიდესი სამარხი. სლოვაკეთი ევროზონის მე-16 წევრი ქვეყანა გახდა. 2009 : ნორვეგიელი ჭადრაკის გროსმეისტერი მაგნუს კარლსენი ფიდეს 2010 წლის იანვრის რეიტინგის სიის ყველაზე ახალგაზრდა წევრი გახდა. გაიხსნა საეა–ჩინეთის თავისუფალი სავაჭრო ზონა, მსოფლიოს უდიდესი თავისუფალი სავაჭრო ზონა მოსახლეობის მიხედვით. 2010 : ნორვეგიელი ჭადრაკის გროსმეისტერი მაგნუს კარლსენი ფიდეს 2010 წლის იანვრის რეიტინგის სიის ყველაზე ახალგაზრდა წევრი გახდა. 2010 - დასავლეთ პაკისტანში თვითმკვლელი ტერორისტის მიერ ფრენბურთის მატჩის მსვლელობისას მოწყობილ აფეთქებას 95 ადამიანი ემსხვერპლა და 100 - ზე მეტი - დაშავდა. 2011 : აფეთქებამ კოპტური ეკლესიის წინ ალექსანდრიაში, ეგვიპტეში, 21 ადამიანი იმსხვერპლა და 70 დააშავა. გერმანიამ, ინდოეთმა, კოლუმბიამ, პორტუგალიამ და სამხრეთ აფრიკის რესპუბლიკამ ორი წლით დაიკავეს გაეროს უშიშროების საბჭოს არამუდმივი წევრის ადგილი. ესტონეთი შეუერთდა ევროზონას და გახდა ბალტიისპირეთის პირველი სახელმწიფო, რომელმაც ევრო ოფიციალურ ვალუტად შემოიღო, კრონის სანაცვლოდ. 2012 : აზერბაიჯანი, გვატემალა, მაროკო, პაკისტანი და ტოგო აირჩიეს გაეროს უშიშროების საბჭოს არამუდმივ წევრებად. საერთაშორისო კრიტიკის მიუხედავად უნგრეთის ახალი კონსტიტუცია ძალაში შევიდა. 2013 : ავსტრალია, არგენტინა, ლუქსემბურგი, რუანდა და სამხრეთი კორეა გაეროს უშიშროების საბჭოს არამუდმივ წევრებად აირჩიეს. 2014 : ლატვია ევროზონის რიგით მე-18 წევრი გახდა. 2015 : ლიეტუვა ევროზონის რიგით მე-19 წევრი გახდა. 2016 : ეგვიპტე, იაპონია, სენეგალი, უკრაინა და ურუგვაი გაეროს უშიშროების საბჭოს არამუდმივი წევრები გახდნენ. 2017 : სტამბოლში ღამის კლუბზე თავდასხმის შედეგად 39 ადამიანი დაიღუპა. ამ დღეს დაბადებულნი ძვ. წ. 69 : სუინინი — იაპონიის იმპერატორი (გ. 70) 1431 : ალექსანდრე VI — რომის პაპი 1492–1503 წლებში (გ. 1503) 1467 : სიგიზმუნდ I — პოლონეთის მეფე (გ. 1548) 1484 : ულრიხ ცვინგლი— შვეიცარიელი საეკლესიო და პოლიტიკური მოღვაწე (გ. 1531) 1557 : იშტვან ბოჩკაი — უნგრელი დიდებული (გ. 1606) 1750 : კრისტოფ ჰაბერლანდი — ლატვიელი არქიტექტორი (გ. 1803) 1803 : მანუელ ფელიპე დე ტოვარი — ვენესუელელი პოლიტიკური მოღვაწე (გ. 1866) 1814 : ჰუნ სიუ-ჩიუანი — ჩინელი მხედართმთავარი (გ. 1864) 1823 : შანდორ პეტეფი — უნგრელი პოეტი, რევოლუციონერ-დემოკრატი (გ. 1849) 1826 : იაკობ ალხაზიშვილი — ქართველი სამხედრო მოღვაწე (გ. 1896) 1853 :სტეფანე (კარბელაშვილი) — ქართველი საეკლესიო და საზოგადო მოღვაწე (გ. 1936) 1854 : ჯეიმზ ფრეიზერი — ინგლისელი ანთროპოლოგი 1863 : პიერ დე კუბერტენი — ფრანგი საზოგადო მოღვაწე 1864 : ალფრედ ფილიპსონი — გერმანელი გეოგრაფი და გეოლოგი 1869 : ვახტანგ მუსხელიშვილი — ქართველი ექიმი 1872 : ხუან ხოსე ესტრადა — ნიკარაგუელი პოლიტიკოსი 1873 : მარიანო ასუელა — მექსიკელი მწერალი 1883 : ჰატოიამა იტირო — იაპონიის პოლიტიკური მოღვაწე 1883 : ნოე ხომერიკი — ქართველი პოლიტიკოსი 1886 : არტემ იაშვილი — ქართველი პუბლიცისტი და სამხედრო მოღვაწე 1887 : დიმიტრი უზნაძე — ქართველი ფსიქოლოგი 1887 : ვილჰელმ კანარისი — გერმანელი ადმირალი 1888 : ვალენტინ გიგინეიშვილი — ქართველი გეოფიზიკოსი 1893 : პავლე ინგოროყვა — ქართველი ლიტერატურათმცოდნე 1892 : მანუელ როხასი — ფილიპინელი პოლიტიკოსი 1894 : როდიონ ქორქია — ქართველი მწერალი 1895 : ედგარ ჰუვერი — ამერიკელი სახელმწიფო მოღვაწე 1897 : აზიზ ალიევი — აზერბაიჯანის სახელმწიფო მოხელე და მეცნიერი 1901 : გაბრიელი (ჩაჩანიძე) — საქართველოს მართლმადიდებელი ეკლესიის მღვდელთმთავარი 1902 : ივანე ნანუაშვილი — ქართველი სამხედრო მოღვაწე 1909 : დანა ენდრიუსი — ამერიკელი კინომსახიობი 1909 : სტეპან ბანდერა — უკრაინული ნაციონალისტური მოძრაობის ერთ-ერთი ლიდერი 1912 : ხერტეკ ანჩიმაა-ტოკა — ტუველი და საბჭოთა სახელმწიფო მოღვაწე 1912 : ვიქტორ ჩხიკვაძე — ქართველი იურისტი 1915 : ბრანკო ჩოპიჩი — იუგოსლავი მწერალი 1919 : ჯერომ სელინჯერი — ამერიკელი მწერალი 1919 : სირ ალ-ხათიმ ალ-ხალიფა — სუდანის სახელმწიფო მოღვაწე 1921 : მეგი წულუკიძე — ქართველი მსახიობი 1924 : ჟაკ ლე გოფი — ფრანგი ისტორიკოს-მედიევისტი 1924 : ფრანსისკო მასიას ნგემა — ეკვატორული გვინეის პირველი პრეზიდენტი 1925 : იური ვარდიმიადი — ქართველი ფეხბურთელი 1927 : ვერნონ სმითი — ამერიკელი ეკონომისტი 1927 : ელგუჯა მაღრაძე — ქართველი მწერალი 1930 : ვლადიმერ ასათიანი — სოციალისტური შრომის გმირი 1930 : ჯაფარ ნიმეირი — სუდანის სახელმწიფო მოღვაწე 1933 : ვალერიან გომელაური — ქართველი საბჭოთა არმიის გენერალ-მაიორი 1933 : ჯანო ჯანელიძე — ქართველი პოეტი 1933 : ჯონდო ჯაფარიძე — ქართველი მეცნიერი 1939 : მიშელ მერსიე — ფრანგი მსახიობი. 1939 : ალი მაჰდი მუჰამადი — სომალის პოლიტიკური და სამხედრო მოღვაწე 1940 : რევაზ მიშველაძე — ქართველი მწერალი და ნოველისტი 1940 : მერსად ბერბერი — ბოსნიელი მხატვარი 1941 : აბდიქასიმ სალად ჰასანი — სომალის პოლიტიკოსი 1942 : გიორგი წერეთელი — ქართველი ეკონომისტი 1942 : ალასან უატარა — კოტ-დ’ივუარის პოლიტიკური მოღვაწე 1943 : მუჰამედ მაჰმუდ ულდ აჰმედი ლული — მავრიტანიის სახელმწიფო მოღვაწე 1944 : აბდულ ჰამიდი — ბანგლადეშის პოლიტიკური და სახელმწიფო მოღვაწე 1944 : ომარ ალ-ბაშირი — სუდანის მოქმედი პრეზიდენტი 1945 : ვახტანგ ჭელიძე — ქართველი ფეხბურთელი 1946 : ლევან გიორგაშვილი — ქართველი მათემატიკოსი 1947 : ლეონიდ ლაკერბაია — სეპარატისტული აფხაზეთის ე.წ. პრემიერ-მინისტრი 1947 : კახი ასათიანი — ქართველი ფეხბურთელი 1947 : მირიან შველიძე — ქართველი მხატვარი 1948 : დევლეთ ბაჰჩელი — თურქი პოლიტიკოსი 1950 : ფირდაუს ხისამიტდინოვა — ბაშკირელი ენათმეცნიერი 1951 : სალვა კიირი — სამხრეთი სუდანის პოლიტიკური მოღვაწე 1952 : ჰულუსი აქარი — თურქეთის შეიარაღებული ძალების გენერალური შტაბის 29-ე უფროსი 1952 : შეიხი ჰამად ბინ ხალიფა ალ-თანი — კატარის ამირა 1953 :ალი აბასოვი — აზერბაიჯანის რესპუბლიკის კომუნიკაციებისა და ინფორმაციული ტექნოლოგიების მინისტრი 1954 : მიხეილ ქურდიანი — ქართველი ფილოლოგი 1954 : ვახტანგ რჩეულიშვილი — ქართველი ბიზნესმენი 1955 : ალექსანდრე ჩიგოგიძე — ქართველი მათემატიკოსი 1957 : რამაზ შენგელია — ქართველი ფეხბურთელი 1959 : აზალი ასუმანი — კომორის პრეზიდენტი 1961 : მირიან მირიანაშვილი — ქართველი პოლიტიკოსი და იურისტი 1964 : გაგიკ ბეგლარიანი — სომეხი პოლიტიკოსი 1968 : დავორ შუკერი — ხორვატი ყოფილი ფეხბურთელი 1969 : ვერნ ტროიერი — ამერიკელი მსახიობი 1957 : რამაზ შენგელია — ქართველი ფეხბურთელი 1972 : ლილიან ტურამი — ფრანგი ვეტერანი ფეხბურთელი 1973 : მინდია ხითარიშვილი — ქართველი კომპოზიტორი 1975 : ეიჩირო ოდა — მანგაკა 1976 : კახაბერ ქოიავა — ქართველი გეოლოგი 1977 : აქსელ პატრისიო ფერნანდო ვიტევინი — არგენტინელი მომღერალი და კომპოზიტორი 1977 : ლაშა ბუღაძე — ქართველი მწერალი 1978 : ბერათ ალბაირაქი — თურქი პოლიტიკოსი 1982 : დავიდ ნალბანდიანი — არგენტინელი ყოფილი პროფესიონალი ჩოგბურთელი 1984 : რაფა ჯორდა — ესპანელი ფეხბურთელი 1987 : ნანა ძაგნიძე — ქართველი მოჭადრაკე 1988 : ანტონი სკრიბე — ფრანგი ფეხბურთელი 1989 : ადამ ოქრუაშვილი — ქართველი ძიუდოისტი 1989 : გიორგი ქავთარაძე — ქართველი ფეხბურთელი 1991 : ალექსანდრე ივანიშვილი — ქართველი ფეხბურთელი 1992 : ნური კალანდარიშვილი — ქართველი ფეხბურთელი 1992 : ჯეკ უილშერი — ინგლისელი ფეხბურთელი 1992 : გიორგი ჩელებაძე — ქართველი ფეხბურთელი 1994 : ბექა ციკოლია — ქართველი ფეხბურთელი 1995 : Poppy — ამერიკელი მომღერალი 1996 : გიორგი კილასონია — ქართველი ფეხბურთელი ამ დღეს გარდაცვლილნი 379 : ბასილი დიდი — ქრიატიანული ეკლესიის მოღვაწე 1515 : ლუი XII (საფრანგეთი) — საფრანგეთის მეფე 1894 : ჰერცი, ჰაინრიხ რუდოლფ — გერმანელი ფიზიკოსი 1934 : ვასერმანი, იაკობ — გერმანელი მწერალი 1953 : ჰენკ უილიამსი — ამერიკელი მომღერალი 2012 : იაფა იარკონი — ებრაელი (ისრაელი) მომღერალი ქალი 2015 : ულრიხ ბეკი — გერმანელი სოციოლოგი 2015 : ამარ ქარამი — ლიბანის პრემიერ-მინისტრი 1990-1992 და 2004-2005 წლებში (დ. 1934) დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: გიორგი და საბა ხახულელები წმინდა ბონიფანტე და მართალი აგლაიდა ილია, პროვოსი და არისი პოლიევქტო და ტიმოთე ბონიფანტე მოწყალე გრიგოლ ომირიტელი აგრეთვე: ჰაიტი: ეროვნული დღესასწაული. ახალი წელი: მსოფლიო დღესასწაული. იხილეთ აგრეთვე სხვა თვეები: 0101


text: საპარლამენტო არჩევნები და უცხოეთში მყოფი ამომრჩევლების პოლიტიკური უფლებების უზრუნველყოფა საქართველოს ”საარჩევნო კოდექსის” თანახმად, ამომრჩეველთა ერთიანი სია არაერთი სხვა მონაცემის გარდა, დგება იმ მონაცემების საფუძველზეც, რომელსაც მას გადასცემენ საქართველოს საკონსულო დაწესებულებები იმ ამომრჩეველთა შესახებ, რომლებიც საქართველოს საკონსულო აღრიცხვაზე არიან. ”საქართველოს ახალგაზრდა იურისტთა ასოციაციის” (და, არა მხოლოდ მათი) ყურადღება მიიქცია საქართველოს საგარეო საქმეთა მინისტრის 11 ივლისის ბრძანებამ, რომლითაც საკონსულო აღრიცხვაზე მოქალაქის დაყენებისთვის სავალდებულო ხდება ”საზღვარგარეთ საცხოვრებელი ადგილიდან” ცნობის წარდგენაც. არასამთავრობო ორგანიზაცია ამ საკითხს ამომრჩეველთა რეგისტრაციის დამაბრკოლებელ ფაქტორად თვლის. სწორედ ”საიას” ამ პოზიციის განმარტებით იწყება საუბარი, რომელშიც მონაწილეობენ ”საიას” იურისტი ლელა ტალიური და კოალიციის - ”არჩევნის თავისუფლებისთვის” წარმომადგენელი ირაკლი მელაშვილი. საუბარს ნინო გელაშვილი უძღვება. ყურადღება! 1 ივნისიდან რადიო თავისუფლების ქართული რედაქციის ვებსაიტზე ფორუმებით სარგებლობისთვის აუცილებელი იქნება რეგისტრაციის გავლა. დღეიდან მოქმედებს პარალელური სისტემა: ფორუმში მონაწილეობა შესაძლებელია როგორც რეგისტრაციით, ისე მის გარეშე. მაგრამ 1 ივნისიდან ფორუმებში მონაწილეობა მხოლოდ რეგისტრირებულ მომხმარებლებს შეეძლებათ. რეგისტრაციის გასავლელად დააჭირეთ ვებსაიტის ზედა მარჯვენა კუთხეში მოთავსებულ ბმულს „რეგისტრაცია“. (რეგისტრაციის გავლის შემდეგ ელექტრონული ფოსტით მიიღებთ ავტომატურ შეტყობინებას. ყურადღება მიაქციეთ, შეტყობინება თქვენი ელექტრონული ფოსტის spam-ში ხომ არ აღმოჩნდა.)


ნადირაშვილმა და ქებურიამ დეპუტატების წინააღმდეგ ქიმიური ხსნარი გამოიყენეს სისხლის სამართლის კოდექსის 117–ე მუხლი, ჯანმრთელობის განზრახ მძიმე დაზიანება – პარლამენტში მომხდარ ინციდენტზე შს სამინისტრომ გამოძიება დაიწყო. მომწავლელი სითხის დაქცევაში მმრათველმა გუნდმა „ევროპული საქართველოს“ წევრები: ირმა ნადირაშვილი და ლელა ქებურია დაადანაშაულეს, ბრალდებებს აბსურდულს უწოდებს ოპოზიცია. პარლამენტის სხდომათა დარბაზში სესიის მიმდინარეობის დროს დეპუტატებმა მძაფრი სუნი იგრძნეს. როგორც დეპუტატმა ირაკლი კობახიძემ სხდომის მიმდინარეობისას აღნიშნა, დარბაზში ორი ოპოზიციონერი დეპუტატი შევიდა და გარკვეული ნივთიერება შეიტანა. დეპუტატ ზაზა პაპუაშვილის ინფორმაციით, მძაფრი სუნი მას შემდეგ დადგა, რაც სხდომათა დარბაზში ლელა ქებურია და ირმა ნადირაშვილი შევიდნენ. პარალელურად გავრცელდა ვიდეოკადრები, რომელშიც შესაძლოა, პარლამენტში გაურკვეველი ნივთიერების გამოყენება იყოს ასახული. ირმა ნადირაშვილის გვარი ახსენა ჟურნალისტებთან საუბრისას უმრავლესობის ლიდერმა მამუკა მდინარაძემაც, რომლის განცხადებით, ეს პერფორმანსი პლენარული სხდომის ჩაშლას ემსახურებოდა. „ფაქტია, ორმა ქალმა დეპუტატმა დადგა რაღაც პერფორმანსი, რაღაც დაასხეს. კრიმინალს ვერ ჩაიდენდნენ, მთლად ამდენს ვერ დავაბრალებ, მაგრამ ფაქტია, რომ ამ გზით სხდომის ჩაშლა მოინდომეს. ბავშვები ამას არ იკადრებენ, არც ერთი ბავშვის თავში ასეთი სისულელე არ მოვა“, – განაცხადა მამუკა მდინარაძემ. მას შემდეგ რაც პარლამენტის სხდომათა დარბაზში სესიის მიმდინარეობის დროს დეპუტატებმა მძაფრი სუნი იგრძნეს, საკანონმდებლო ორგანოში სასწრაფო–სამედიცინო დახმარების გამოძახება გახდა საჭირო, რადგან 4 ადამიანი შეუძლოდ გახდა, მათგან ორი დეპუტატი – ენძელა მაჭავარიანი და სვეტლანა კუდბა, ასევე აპარატის ორი თანამშრომელი. ადამიანის უფლებათა დაცვის კომიტეტის თავმჯდომარის, სოფო კილაძის ინფორმაციით, აპარატის ერთი თანამშრომელი, რომელიც ქალბატონია, სასწრაფო დახმარების სამსახურის თანამშრომლებმა კლინიკაში გადაიყვანეს. „მე ვიყავი დარბაზში. სამწუხაროდ, ვერაფრის დანახვა ვერ მოვასწარი. სამართლებრივ შეფასებას სამართალდამცავები გააკეთებენ, მაგრამ პოლიტიკური შეფასება შემიძლია ვთქვა, ესენი რა ტერორისტებიც იყვნენ თავის დროზე, იმ ტერორიზმს აგრძელებენ. ეს არის „ნაციონალური მოძრაობის“ სახე. შემოდიან, წამლავენ ადამიანებს იმისთვის, რომ ხელისუფლებაში მოვიდნენ. ეს ნორმალური საქციელია, ადამიანური და პოლიტიკური საქციელია?! ძალიან სამწუხაროა, რომ კიდევ ერთხელ გამოაჩინეს თავისი სახე და მოახერხეს და დააშავეს ადამიანები,“ – განაცხადა ჟურნალისტებთან საუბრისას სოფო კილაძემ. „ევროპული საქართველოს“ დეპუტატი ლელა ქებურია არ აკონკრეტებს, მოასხა თუ არა პარლამენტის სხდომათა დარბაზში ხსნარი. დეპუტატი აცხადებს, რომ არ არის ვალდებული თავი იმართლოს. პოლიტიკური ბოიკოტის რეჟმის მიუხედავად, რატომ იყო სხდომათა დარბაზში, ქებურიამ აღნიშნა, რომ მას აქვს უფლება სხდომათა დარბაზში თავისუფლად გადაადგილების. „ვიყავი შესული, რაღაც შეკითხვა დავუსვი ერთ–ერთ ჩემს კოლეგას და გამოვედი გარეთ. დაამტკიცონ ეს ბრალეულობა და შემდეგ ილაპარაკონ. მე არც უარვყოფ და არც ვადასტურებ ამ ბრალდებას. წარმოადგინონ მტკიცებულებები. არსებობს კადრების ჩანაწერები, წარმოადგინონ და შემდეგ მელაპარაკონ ბრალდებებზე. არ ვაპირებ, ვიმართლო თავი, არ ვარ ვალდებული მათი განცხადებების გამო თავი ვიმართლო. რაც შეეხება ფსიქოლოგიურ აქტს და პროტესტის გამოხატვას ამ ფორმას, აბსოლუტურად ვეთანხმები. არ ვარ ვალდებული განმარტებები ვაკეთო, რატომ მეკეთა შარფი“, – აცხადებს ლელა ქებურია. „ევროპული საქართველოს“ წევრის ირმა ნადირაშვილის განცხადებით, უმრავლესობის ლიდერმა მამუკა მდინარაძემ პირადად მას დასდო ბრალი და დროა, „ბაშარ–ალ ნადირაშვილად“ გადაიკეთოს სახელი. ნადირაშვილი ადასტურებს, რომ იყო კომიტეტზეც და სხდომათა დარბაზშიც. ქებურიას მსგავსად ისიც ამტკიცებს, რომ სხდომათა დარბაზში იმყოფებოდა იმ მიზნით, რომ აინტერესებდა ერთი საკითხის დაზუსტება – იღებდნენ თუ არა მონაწილეობას კენჭისყრაში დამოუკიდებელი დეპუტატები. „მივედი ნატო ჩხეიძესთან, დაახლოებით 30 წამი გავჩერდი და გამოვედი დარბაზიდან. ძალიან უხერხული და უპასუხისმგებლოა ასეთი განცხადებების გაკეთება. არსებობს კამერების ჩანაწერები, გამოიძახეს ექსპერტ–კრიმინალისტები და როგორც მამუკა მდინარაძე დამპირდა, მოვიდეს და ბოდიში მომიხადოს. ძალიან უხერხულია, როცა ასე უაპელაციოდ იშვერენ ჩემსკენ ხელს. არ მგონია სერიოზული იყოს ასეთი ქმედება და უაპელაციოდ ხელის გამოშვერა. მას შემდეგ რაც მოვისმინე, რომ გიგი უგულავამ ძიუდოისტი სცემა, ყველაფერი მოსალოდნელია ამ ხელისუფლებისგან. თუ შეუძლიათ გიგი უგულავას ბრალი წაუყენონ ძიუდოისტის ცემაზე, მეც შეიძლება წამიყენონ ბრალი პარლამენტში რომ ცუდი სუნია. ძალიან მალე დამტკიცდება, რომ ეს ასე არაა,“ – განაცხადა ირმა ნადირაშვილმა. მას შემდეგ, რაც უმრავლესობამ ოპოზიციონერი დეპუტატები სხდომათა დარბაზში ქიმიური ხსნარის დასხმაში ღიად დაადანაშაულა, მალევე მოძრაობა „სირცხვილიამ“ სოციალურ ქსელში დაწერა, რომ პარლამენტში დაყენებულ სუნზე პასუხისმგებლობას ისინი იღებდნენ. მოგვიანებით, მათ სოციალურ ქსელში ხსნარის – ACD–ს ფოტოც გამოაქვეყნეს, რომელიც მათი ინფორმაციით, სხდომათა დარბაზში გამოიყენეს. საზოგადოების ნაწილი „სირცხვილიას“ აღნიშნულ პოსტებს სერიოზულად იღებს, ნაწილი კი ფიქრობს, რომ ორგანიზაციის წევრები ხუმრობენ. თავის მხრივ, პარლამენტში გამორიცხავენ, რომ სხდომათა დარბაზში მომხდარი ფაქტის უკან მოძრაობა „სირცხვილია“ იდგეს. როგორც პარლამენტის პრესსამსახურში აცხადებენ, საკანონმდებლო ორგანოში დეპუტატების, აპარატის თანამშრომლებისა და აკრედიტებული ჟურნალისტების გარდა არც ერთი უცხო პირი არ შესულა, რადგან საშვით შესვლის რეჟიმი არ მოქმედებს. „საშვის დაშვება არც ერთ ადამიანზე არ მომხდარა. შესაბამისად, სრულიად გამორიცხულია, რომ გარეშე პირი მოხვედრილიყო პარლამენტის შენობაში, არა თუ სხდომათა დარბაზში. უშუალოდ სხდომათა დარბაზში შედიან მხოლოდ დეპუტატები და პარლამენტის აპარატის თანამშრომლები, ისიც შეზღუდული რაოდენობით. სხდომათა დარბაზის აივანზე შესვლის უფლება აქვთ აკრედიტებულ ჟურნალისტებს. ასე რომ, პარლამენტი და მით უმეტეს პლენარული სხდომის დარბაზი იმდენად დაცული ზონაა, რომ იქ „სირცხვილიას“ წევრების თუ ნებისმიერი გარეშე პირის მოხვედრა გამორიცხულია“, – აცხადებენ პარლამენტის პრესსამსახურში. „ნაციონალური მოძრაობის“ წევრის რომან გოცირიძის განცხადებით, ბოიკოტის გამო „ნაციონალური მოძრაობა“ სხდომათა დარბაზში არ შედის, თუმცა სხდომათა დარბაზში „ნაკელის სუნს გრძნობენ“. „ამას იმსახურებენ უმრავლესობის დეპუტატები, რომ იყნოსონ ეს სუნი, ეს სიმბოლურია. პარლამენტმა თავისი თავი გამოავლინა გადაწყვეტილებებში, როგორიც იყო მოსამართლეების არჩევა. ახლა ეს ყველაფერი ყნოსვითაც კი იგრძნობა. არც ის არის გამორიცხული, რომ თავადაც გაეკეთებინათ ეს“, – განაცხადა რომან გოცირიძემ. „ევროპული საქართველოს“ წევრის გიგა ბოკერიას განცხადებით: „ხალხს რომ თვალები დათხარეს, მაშინ არ აღშფოთებულან ასე და სუნზე არიან ახლა გაგიჟებული?“ ბოკერიას თქმით, „ქართული ოცნების“ მხრიდან არ შეიძლება უსაფუძვლოდ ხელის დადება პოლიტიკურ ოპონენტებზე. მისთვის გაუგებარია, რატომ აიღეს მომხდარის გამო ეჭვი მათზე და არა „ამბოხებულ დეპუტატებზე“, რომლებიც ივანიშვილზე არიან გაბრაზებულები და შესაძლოა, მისი დასჯა გადაწვიტეს. „ღრმა კრიზისი რომ არ იყოს ქვეყანაში და საოცარი საფრთხე ამ სამარცხვინო ლიდერისგან და მისი კლოუნებისგან, ეს იქნებოდა უბრალოდ ანეკდოტი, ახლა რაც ხდება – ისტერიკა, რომ ვიღაცამ დაასხა სითხე და ცუდი სუნი დადგა პარლამენტში. აღშფოთებული არიან ტერაქტიაო ყვირიან. მე, რა თქმა უნდა, ვინმეს თუ სუნზე ჰქონდა რეაქცია, ვუსურვებ, რომ სწრაფად გამოჯანმრთელდეს. ასე ხელის დადება როგორ შეიძლება ვინმეზე. თან ამ რანგის აღშფოთება?! ეს ხალხი მაშინ არ აღშფოთებულა ხალხს თვალები რომ დათხარეს და უმკაცრესი დასჯა მაშინ არ მოუთხოვიათ და სუნზე არიან ახლა გაგიჟებულები?! ესეც ერთ–ერთი სახეა ამ რეჟიმის, როგორც რეაგირებენ ამ ინციდენტზე“, – განაცხადა გიგა ბოკერიამ. პარლამენტის თავმჯდომარის განცხადებით, რაც პლენარულ სხდომათა დარბაზში მოხდა, სავარაუდოდ, ეს არის ქიმიური შეტევა პარლამენტზე, პარლამენტის წევრებზე. როგორც არჩილ თალაკვაძემ ჟურნალისტებს განუცხადა, თუ რა კვალიფიკაცია უნდა მიეცეს მომხდარს, ამაზე შესაბამისი სამსახურები მუშაობენ და დადგინდება, რა ნივთიერება იყო და ვინ გამოიყენა. „სამწუხაროა, რომ ძალადობრივი შეტევის შემდეგ (რომელიც ივნისში ვნახეთ და რომელსაც სახელმწიფოს მხრიდან სამართლებრივი რეაგირება მოჰყვა), დღეს, უკვე, სავარაუდოდ, ჩვენ ქიმიური შეტევა ვნახეთ პარლამენტზე. რამდენიმე ადამიანი არის მოწამლული, გადაყვანილი არიან სამედიცინო დაწესებულებებში“, – აღნიშნა არჩილ თალაკვაძემ. პარლამენტის ვიცე–სპიკერის გია ვოლსკის განცხადებით, ის, რაც სასესიო დარბაზში მოხდა, არ იყო ევაკუაცია, არამედ იყო ძალადობრივი პერფორმანსი. როგორც დეპუტატი აცხადებს, არ იცის რისი სუნია, მაგრამ იცის, რომ მოძრაობა „სირცხვილია“ და „კმარელები“ საკმაოდ სერიოზულ ბრალდებას იღებენ თავის თავზე, ვინაიდან რამდენიმე ადამიანი სერიოზულად ცუდად შეიქმნა, მათ შორის, დამლაგებელი, რომელსაც ვოლსკის განცხადებით, ალერგია განუვითარდა. „სუნის დაყენება დაემთხვა „ნაციონალური მოძრაობის“ წარმომადგენლების შემოსვლას. მე ვაკავშირებ, რომ მათ გააკეთეს. მე დავინახე, რომ შემოვიდნენ, ქალბატონ ნატო ჩხეიძეს მიუახლოვდნენ, შეიძლება გააფრთხილეს. ეს იყო პერფორმანსი, რომლის ჩატარებაც ხდებოდა. დანაშაულის ნიშნებზე ვერაფერს გეტყვით. ეს არის ძალადობრივი აქცია – პერფორმანსი, კრეატიულად ძალიან სუსტი“, – განაცხადა გია ვოლსკიმ.


გაიხსნა კაუ - ს მიერ 15 Sep 2014 Luger P08 / Parabellum and 27 more...


text: ბავშვი და ფული • უცნაური 11 139 2 წუთი ფულთან დაკავშირებით ყოველგვარი გაუგებრობა და მოსალოდნელი უსიამოვნებები თავიდან რომ ავიცილოთ, აუცილებელია თავიდანვე, 5-6 წლის ასაკიდან ბავშვს აუხსნას მშობელმა, რა არის ფული, რისთვის გამოიყენება ის, როგორ უნდა მოიპოვო, რა არის ხელფასი, ვინ იძლევა მას, რომ ის ჩვენი შრომის ანაზღაურებაა, რომ ფული ჩვენი შრომით უნდა მოვიპოვოთ კეთილსინდისიერად შესრულებული სამუშაოს შედეგად; ფულით შესაძლებელია უამრავი სხვადასხვა დანიშნულების ნივთის შეძენა. ყოველივე ამის ახსნა უნდა მოხდეს ბავშვის ასაკისთვის შესაფერის ენაზე. ბავშვებს სხვადასხვა დროს უჩნდებათ ფულის დახარჯვის მოთხოვნილება, დამოუკიდებლად რაიმეს ყიდვის სურვილი. ეს უმეტესწილად 6-7 წლის ასაკში ხდება. თუმცა ისიც უნდა ითქვას, რომ ყველა ბავშვს არ აქვს ფულის განკარგვის უნარი. ბავშვს ისიც უნდა ავუხსნათ, რომ ფული დანიშნულებისამებრ, მიზანმიმართულად უნდა დაიხარჯოს. თუ თქვენს პატარას შეუძლია მაღაზიაში დამოუკიდებლად წასვლა, რაიმეს შეძენა, საჭირო თანხის გადახდა, ხურდის დათვლა და შეცდომებს თითქმის არ უშვებს, მაშინ შეგიძლიათ ნდობა გამოუცხადოთ. ზოგჯერ ბავშვს აქვს სურვილი რაიმე შეიძინოს, მაგრამ საჭირო პროცედურების შესრულების დროს დაძაბულია, ნერვიულობს და შეცდომებსაც უშვებს, ასეთ შემთხვევაში შეეცადეთ თანდათანობით შეაჩვიოთ ყველაფერ ამას, რათა თავიდან აიცილოთ ზედმეტი შფოთი. ხშირად ჩნდება შეკითხვა: გამოვიყენოთ თუ არა ფული როგორც ჯილდო. ძალიან ხშირად მშობლები შვილებს კარგი სწავლისთვის, მაღალი ნიშნებისთვის, რაიმე საშინაო საქმის შესრულებისთვის ფულით ასაჩუქრებენ. ამის გაკეთება არ არის რეკომენდებული, რადგან ბავშვი ასეთ შემთხვევებში ორიენტირებულია შედეგზე, რათა ანაზღაურება მიიღოს, და არა სიამოვნებაზე, რომელიც ამა თუ იმ დავალების ან საქმის შესრულებამ უნდა მიანიჭოს. გარდა ამისა, კარგავს მთავარს – ინტერესს. ბავშვს უნდა დავეხმაროთ იმის გაცნობიერებაში, რომ საკუთარი თავისთვის სწავლობს, რომ ეს სწორედ მისთვის არის საჭირო, მისი მომავლისთვის არის აუცილებელი, ეს მისი მოვალეობაა და ამაში მისთვის ფულის გადახდა სრულიად დაუშვებელია. თუ საოჯახო საქმეები გააკეთა, ეს ყველასთვის სასარგებლოა, როგორც მისთვის, ისე ახლობლებისთვის. ეს მას პასუხისმგებლობის გრძნობას უყალიბებს. შემდეგ კი სხვის შრომასაც დააფასებს. არსებობს მატერიალურად ძლიერ უზრუნველყოფილი ოჯახები, სადაც ბავშვებს არანაირი ფინანსური პრობლემა და შეზღუდვა არ აქვთ. პატარების ნებისმიერი სურვილი მყისვე კმაყოფილდება. ეს ეხება საკვებს, ტანსაცმელს, საჩუქრებს, დასვენებას, გართობას და ა.შ. ანუ ბავშვს ყველაფერი ყოველთვის გამზადებული აქვს, არსად წინააღმდეგობას არ ხვდება. ასეთი ბავშვი მუდამ სხვაზეა დამოკიდებული. ფულიც ყოველთვის ბევრი აქვს, როგორც უნდა, ისე ხარჯავს. საბოლოოდ ფულის ყადრი არ იცის, ვერასოდეს დააფასებს სხვის შრომას და თუ ოდესმე ცხოვრებაში სირთულეებს წააწყდება, ამისთვის მზად არ იქნება, საკუთარ ძალებში არასოდეს იქნება დარწმუნებული, რადგან მის ნაცვლად ყოველთვის ყველაფერს სხვა აკეთებდა. მისთვის უცნობი იყო, რა არის ფინანსური პრობლემა, ამაზე მშობლები მასთან არასდროს საუბრობდნენ. მაგრამ არსებობს მეორე უკიდურესობა, როცა მშობლები მუდმივად საუბრობენ ფინანსურ პრობლემებზე, არის გაუთავებელი წუწუნი, რის გამოც ბავშვს შეიძლება გაუჩნდეს შიში, განსაკუთრებით მცირე ასაკში. ხოლო უფროსებისა და მოზარდებისთვის საშინლად მოსაბეზრებელი ხდება მშობლების ცხოვრების წესი. ისინი ზოგჯერ ითრგუნებიან კიდეც. შეიძლება არც გრძნობდნენ დაჩაგრულად თავს უფულობის გამო, მაგრამ კარგ შედეგს ეს არ მოიტანს, რადგან ამან შეიძლება ეგოიზმის განვითარება გამოიწვიოს მათში და შური მათ მიმართ, ვისაც ფულის პრობლემა არ აქვს. განსაკუთრებით უემოციოდ ეპყრობიან ფულის პრობლემას მარტოხელა დედები. ისინი შვილებს სხვის დაუხმარებლად ზრდიან, არ აქვთ სხვისი თანადგომისა და თანაგრძნობის იმედი, ამიტომ ყველა პრობლემის გადაჭრას საკუთარ თავზე იღებენ, არ სურთ ბავშვს რაიმე აგრძნობინონ. ამიტომ ცდილობენ, მას ყველაფერი მისცენ, აუცილებელზე ბევრად მეტიც კი, რათა მათი შვილი სხვაზე ნაკლებად არ გამოიყურებოდეს, უფულობის გამო არ დაიჩაგროს. დედის ამ მცდელობაში შეიძლება ცუდი არც არაფერი იყოს, მაგრამ აქ შეიძლება სხვა პრობლემამ იჩინოს თავი: ბავშვი ეჩვევა იმას, რომ მისი სურვილები და მოთხოვნილებები ყოველთვის წინა პლანზე უნდა იყოს და უჭირს სხვისი ინტერესების გათვალისწინება. ეგოისტი ხდება. ზოგჯერ ვერ ხვდება, რომ მისი ყველა სურვილის შემსრულებელ დედასაც შეიძლება ჰქონდეს რაიმე მოთხოვნილება. ამიტომ ყველა მშობელს მოეთხოვება, რომ დაიცვას ზომიერება ფულის საკითხში. ეს, უპირველეს ყოვლისა, სწორედ მათი შვილების ჯანსაღი ფსიქიკის ჩამოყალიბებისთვის, მათი მომავლისთვის არის აუცილებელი. ყველა ბავშვმა უნდა იცოდეს, როგორია ოჯახის ფინანსური მდგომარეობა, არსებობს თუ არა პრობლემები, რომ ეს პრობლემები მთელმა ოჯახმა ერთად უნდა დაძლიოს. მთავარი არ არის, რამდენი ფული აქვს ოჯახს, მთავარია, როგორი ცხოვრების წესი აქვს მას და რაში ხედავს ბედნიერებას. ბედნიერება მხოლოდ ფულში არ არის. ბედნიერებაა ის, როცა ადამიანი სიკეთით ცხოვრობს, ადამიანები უყვარს, სხვის დასახმარებლად ყოველთვის მზად არის, არ ეშინია მარცხის. სწორედ ეს უნდა ვასწავლოთ ბავშვს.


საქართველოს პრესის მიმოხილვა, 23 ივნისი 2009 „ვინ არის ამერიკის შეერთებული შტატების ახალი ელჩი“ -ამ თემაზე სტატიას დღეს გაზეთი „რეზონანსი“ აქვეყნებს. გაზეთის თანახმად, საქართველოში ამერიკის მომავალი ელჩი, ჯონ ბასი, კრიზისების მენეჯმენტის ექსპერტია და მისი დანიშვნა საქართველოსთან დამოკიდებულებაში მნიშვნელოვან ცვლილებას ნიშნავს. გაზეთის ერთ-ერთი რესპონდენტის, ფილოსოფოს კახა კაციტაძის შეფასებით, ყველგან, სადაც ბასს აქამდე უმუშავია, კრიზისების განმუხტვაში მონაწილეობდა - ზოგან ორ სახელმწიფოს შორის, ზოგან კი შიდასახელმწიფოებრივში: „ ჩემი სუბიექტური მოსაზრებაა, რომ საქართველოში მისი დანიშვნის მიზეზი ორი მომენტია - ის, რომ შიდა დაპირისპირებულ პოლიტიკურ ძალებს შორის მედიაციის უზარმაზარი გამოცდილება აქვს და, მეორე, ის არ არის მიბმული არც ერთ ქართულ პოლიტიკურ ძალაზე. ეს არ ნიშნავს, რომ ამერიკის პოლიტიკა საქართველოს მიმართ იცვლება. არავითარ შემთხვევაში. არც იმას ნიშნავს, რომ აშშ ოპოზიციის გვერდით დგება. უბრალოდ, აშშ ძალიან ფრთხილ და ფაქიზ პოლიტიკას ირჩევს, ვიდრე აქამდე იყო“, - უთხრა „რეზონანსს“ კახა კაციტაძემ. სტატიაშივე გამოთქმულია მოსაზრება, რომ ამერიკის შეერთებული შტატების პოლიტიკა საქართველოში ნაკლებად პერსონიფიცირებული და მეტად ინსტიტუციონალიზებული იქნება. რომელ მინისტრებს შეცვლის სააკაშვილი? - კითხულობს გაზეთი „ალია“ და, ეგრეთ წოდებულ პრივატულ საუბრებზე დაყრდნობით, თავადვე აღნიშნავს, რომ, შესაძლოა, ცვლილებები ხუთ მინისტრს შეეხოს. ასეთები, ამავე წყაროს ცნობით, არიან რეგიონალური განვითარებისა და ინფრასტრუქტურის მინისტრი დავით ტყეშელაშვილი, სოფლის მეურნეობის მინისტრი ბაკურ კვეზერელი, დევნილთა და განსახლების მინისტრი კობა სუბელიანი, ჯანდაცვის მინისტრი ლადო ჭიპაშვილი და გარემოს დაცვისა და ბუნებრივი რესურსების მინისტრი ხაჩიძე. ”ალიას” თანახმად, საკადრო ”კარუსელი”, სავარაუდოდ, ზაფხულის ბოლოს დატრიალდება და, თუ დასჭირდა, პრეზიდენტი ამას სხვა მოვლენების გადასაფარავად გამოიყენებს. „ალიასავე“ ექსკლუზიური ინფორმაციით, საქართველოდან გაქცეული ძალოსნები უკან ბრუნდებიან. საუბარია ოსური წარმოშობის იმ ძალოსნებზე, რომლებმაც აგვისტოს ომის შემდეგ დატოვეს საქართველო. ასეთი კი, როგორც გაზეთი აზუსტებს, ორი იყო: 20 წლის არსენ კასაბიევი და 19 წლის ალბერტ კუზილოვი. სააკაშვილს ერევანში დიდი სკანდალი ელის, - აღნიშნავს გაზეთი „ახალი თაობა“ და მკითხველს შეახსენებს, რომ საქართველოს საგარეო საქმეთა სამინისტრომ ამ დღეებში სომხეთის საგარეო საქმეთა სამინისტროდან მიიღო საპროტესტო ნოტა, სომეხი დეპუტატის, ორგანიზაცია „ჯავახკის“ დამფუძნებლის, შირაკ ტოროსიანის ქვეყანაში შეუშვებლობის გამო. როგორც სომხური საინფორმაციო საშუალებები იუწყებიან, წაიკითხავთ „ახალ თაობაში“, ამ ინციდენტის გამო საქართველოს პრეზიდენტს სომხეთში საკადრის დახვედრას მოუწყობენ. კერძოდ, სომხური ანალიტიკური ცენტრი „მიტკი“ მიხეილ სააკაშვილისაგან ბოდიშის მოხდას ითხოვს, წინააღმდეგ შემთხვევაში კი, საქართველოს პრეზიდენტის ვიზიტის დროს დიდი საპროტესტო აქციის გამართვით იმუქრება. ეს ყველაფერი, აღნიშნულია სტატიაში, რომელიც საქართველოსა და სომხეთს შორის ბოლო დროს დაგროვილი პრობლემების ერგვარი თავმოყრის მცდელობაა, შემთხვევით სულაც არ ხდება. როგორც ჩანს, მოსკოვმა სერიოზულად მოჰკიდა ხელი ერევნისა და თბილისის დაპირისპირებას, -შენიშნავს გაზეთი „ახალი თაობა“.